

**REPUBLIKA HRVATSKA**

**ŠIBENSKO - KNINSKA ŽUPANIJA**

**GRAD DRNIŠ**

**GRADONAČELNIK**

KLASA: 018-04/20-40/2

URBROJ: 2182/06-20-04

Drniš, 14. srpnja 2020. godine

**Grad Drniš**

Trg kralja Tomislava 1

22320 Drniš

OIB: 38309740312

(dalje u tekstu „Naručitelj“)

**Za projekt sufinanciran od EU**

**NACRT**

**DOKUMENTACIJA O NABAVI**

U POSTUPKU NABAVE MALE VRIJEDNOSTI

ZA USLUGU STRUČNOG NADZORA I KOORDINATORA ZAŠTITE NA RADU TIJEKOM IZVOĐENJA RADOVA NA PROJEKTU SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU

Evidencijski broj nabave: MV 05/20

Drniš, srpanj 2020. godine

**Sadržaj**

[1 OPĆI PODACI 4](#_Toc28873023)

[1.1 Podaci o naručitelju 4](#_Toc28873024)

[1.2 Podaci o osobi zaduženoj za komunikaciju s ponuditeljima 4](#_Toc28873025)

[1.3 Evidencijski broj nabave 5](#_Toc28873026)

[1.4 Podaci o gospodarskim subjektima s kojima je naručitelj u sukobu interesa 5](#_Toc28873027)

[1.5 Vrsta postupka javne nabave 5](#_Toc28873028)

[1.6 Procijenjena vrijednost nabave 5](#_Toc28873029)

[1.7 Vrsta ugovora o javnoj nabavi 6](#_Toc28873030)

[1.8 Navod sklapa li se ugovor o javnoj nabavi ili okvirni sporazum 6](#_Toc28873031)

[1.9 Navod uspostavlja li se dinamički sustav nabave 6](#_Toc28873032)

[1.10 Navod provodi li se elektronička dražba 6](#_Toc28873033)

[1.11 Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima 6](#_Toc28873034)

[2 PODACI O PREDMETU NABAVE 7](#_Toc28873035)

[2.1 Opis predmeta nabave 7](#_Toc28873036)

[2.2 Opis i oznaka grupa predmeta nabave ako je predmet nabave podijeljen u grupe 7](#_Toc28873037)

[2.3 Količina predmeta nabave 7](#_Toc28873038)

[2.4 Tehničke specifikacije 7](#_Toc28873039)

[2.5 Kriteriji za ocjenu jednakovrijednosti predmeta nabave, ako se upućuje na marku, izvor, patent, itd. 7](#_Toc28873040)

[2.6 Troškovnik 8](#_Toc28873041)

[2.7 Mjesto izvršenja ugovora 8](#_Toc28873042)

[2.8 Rok početka i završetka izvršenja ugovora 8](#_Toc28873043)

[2.9 Opcije i moguća obnavljanja ugovora 8](#_Toc28873044)

[3 OSNOVE ZA ISKLJUČENJE GOSPODARSKOG SUBJEKTA 9](#_Toc28873045)

[3.1 Obvezne osnove za isključenje gospodarskog subjekta 9](#_Toc28873046)

[3.2 Ostale osnove za isključenje gospodarskog subjekta koje Naručitelj namjerava koristiti 10](#_Toc28873047)

[3.3 Dokumenti kojima se dokazuje da ne postoje osnove za isključenje 11](#_Toc28873048)

[3.4 Odredbe o samokorigiranju 12](#_Toc28873049)

[4 KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 14](#_Toc28873050)

[4.1 Uvjeti sposobnosti za obavljanje profesionalne djelatnosti 14](#_Toc28873051)

[4.2 Uvjeti ekonomske i financijske sposobnosti i njihove minimalne razine 14](#_Toc28873052)

[4.3 Uvjeti tehničke i stručne sposobnosti i njihove minimalne razine 14](#_Toc28873053)

[4.4 Oslanjanje na sposobnost drugih subjekata 17](#_Toc28873054)

[4.5 Uvjeti sposobnosti u slučaju zajednice gospodarskih subjekata 18](#_Toc28873055)

[5 EUROPSKA JEDINSTVENA DOKUMENTACIJA O NABAVI (ESPD) 20](#_Toc28873056)

[5.1 Navod da je gospodarski subjekt u ponudi obvezan dostaviti ESPD obrazac 20](#_Toc28873057)

[5.2 Upute za popunjavanje ESPD obrasca 20](#_Toc28873058)

[5.3 Provjera ponuditelja 21](#_Toc28873059)

[6 PODACI O PONUDI 23](#_Toc28873060)

[6.1 Sadržaj i način izrade ponude 23](#_Toc28873061)

[6.2 Način dostave ponude elektroničkim sredstvima komunikacije 23](#_Toc28873062)

[6.3 Način dostave ponude ili dijelova ponude sredstvima koja nisu elektronička 24](#_Toc28873063)

[6.4 Krajnji rok za dostavu ponuda 25](#_Toc28873064)

[6.5 Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje 25](#_Toc28873065)

[6.6 Način određivanja cijene ponude 26](#_Toc28873066)

[6.7 Valuta ponude 26](#_Toc28873067)

[6.8 Kriteriji za odabir ponude 26](#_Toc28873068)

[6.9 Jezik i pismo na kojem se izrađuje ponuda 29](#_Toc28873069)

[6.10 Rok valjanosti ponude 29](#_Toc28873070)

[7 OSTALE ODREDBE 31](#_Toc28873071)

[7.1 Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi 31](#_Toc28873072)

[7.2 Naznaka o namjeri korištenja opcije odvijanja postupka u više faza koje slijede jedna za drugom, kako bi se smanjio broj ponuda ili rješenja 31](#_Toc28873073)

[7.3 Norme osiguranja kvalitete ili norme upravljanja okolišem 31](#_Toc28873074)

[7.4 Odredbe koje se odnose na zajednicu gospodarskih subjekata 31](#_Toc28873075)

[7.5 Odredbe koje se odnose na podugovaratelje 32](#_Toc28873076)

[7.6 Vrsta, sredstvo i uvjeti jamstva 33](#_Toc28873077)

[7.7 Datum, vrijeme i mjesto (javnog) otvaranja ponuda 34](#_Toc28873078)

[7.8 Uradci ili dokumenti koji će se nakon završetka postupka javne nabave vratiti ponuditeljima 35](#_Toc28873079)

[7.9 Odredbe o izmjenama ugovora tijekom njegova trajanja 35](#_Toc28873080)

[7.10 Posebni uvjeti za izvršenje ugovora 35](#_Toc28873081)

[7.11 Navod o primjeni trgovačkih običaja (uzanci) 35](#_Toc28873082)

[7.12 Podaci o tijelima od kojih Ponuditelj može dobiti pravovaljanu informaciju o obvezama 35](#_Toc28873083)

[7.13 Rok za donošenje odluke o odabiru 35](#_Toc28873084)

[7.14 Rok, način i uvjeti plaćanja 35](#_Toc28873085)

[7.15 Uvjeti i zahtjevi koji moraju biti ispunjeni sukladno posebnim propisima ili stručnim pravilima 36](#_Toc28873086)

[7.16 Rok za izjavljivanje žalbe na dokumentaciju o nabavi te naziv i adresa žalbenog tijela 39](#_Toc28873087)

[7.17 Drugi podaci koje naručitelj smatra potrebnima 40](#_Toc28873088)

[8 OBRASCI 54](#_Toc28873089)

[8.1 Obrazac 1 – Izjava o nekažnjavanju za osobe i gospodarski subjekt sa poslovnim nastanom u Republici Hrvatskoj 55](#_Toc28873090)

[8.2 Obrazac 2 – Izjava o nekažnjavanju za osobe i gospodarski subjekt sa poslovnim nastanom izvan Republike Hrvatske 57](#_Toc28873091)

[8.3 Obrazac 3 – Izjava o nepostojanju razloga za isključenje iz članka 252 stavka 1. točka 2. 59](#_Toc28873092)

[8.4 Obrazac 4 – Izjava o nepostojanju okolnosti iz članka 254 stavka 1. točka 2. 60](#_Toc28873093)

[8.5 Obrazac 5 - Izjava gospodarskog subjekta o ukupnom prometu 61](#_Toc28873094)

[8.6 Obrazac 6 – Popis uspješno izvršenih usluga 62](#_Toc28873095)

[8.7 Obrazac 7 - Popis usluga za bodovanje specifičnog stručnog iskustva stručnjaka 63](#_Toc28873096)

# OPĆI PODACI

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz Dokumentacije o nabavi (DON).

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi.

Sukladno odredbama članka 3. Zakona o javnoj nabavi (NN 120/16, u daljnjem tekstu: ZJN 2016) i članka 2. Pravilnika o dokumentaciji o nabavi te ponudi u postupcima javne nabave (NN 65/17), ovaj dokument predstavlja Dokumentaciju o nabavi i služi kao podloga za izradu ponude. Za sve ono što nije regulirano ovom Dokumentacijom o nabavi, a regulirano je ZJN 2016 i pratećim podzakonskim propisima, primjenjivat će se odredbe ZJN 2016 i pratećih podzakonskih propisa.

Gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga.

Ponuditelj je gospodarski subjekt koji je pravodobno dostavio ponudu.

Prihvaćanjem ponude i potpisom ugovora, odabrani ponuditelj postaje izvršitelj u smislu ugovornih odredbi.

Ponuditelj predajom svoje ponude u potpunosti i bez ograničenja prihvaća odredbe iz Dokumentacije o nabavi te uvjete ugovora koji su sadržani u Dokumentaciji o nabavi.

Od ponuditelja se očekuje da pažljivo prouče ovu Dokumentaciju o nabavi i da se pridržavaju svih uputa, sadržaja danih predložaka, ugovornih uvjeta, svih tehničkih specifikacija i uvjeta iz projektne dokumentacije sadržanih u ovoj Dokumentaciji o nabavi.

Ponuditelji se pri izradi svojih ponuda u svemu trebaju pridržavati sadržaja i uvjeta iz Dokumentacije o nabavi, uvjeta iz ZJN 2016, Pravilnika o dokumentaciji o nabavi te ponudi u postupcima javne nabave, te svim ostalim primjenjivim zakonima i propisima koji reguliraju obvezne odnose, gradnju, arhitektonske inženjerske djelatnosti, itd.

## Podaci o naručitelju

|  |  |
| --- | --- |
| Naručitelj: | Grad Drniš |
| Adresa naručitelja: | Trg kralja Tomislava 1, 22320 Drniš |
| OIB: | 38309740312 |
| Broj telefona: | +385 22 888830 |
| Broj faxa: | +385 22 888831 |
| Adresa elektroničke pošte: | gradonacelnik@drnis.hr |
| Internet adresa: | <http://www.drnis.hr/> |

## Podaci o osobi zaduženoj za komunikaciju s ponuditeljima

|  |  |
| --- | --- |
| Ime i prezime: | Ivana Sučić |
| Adresa: | Trg kralja Tomislava 1, 22320 Drniš |
| Broj telefona: | +385 22 888845 |
| Adresa elektroničke pošte: | ivana.sucic@drnis.hr |

Komunikacija i svaka druga razmjena informacija između Naručitelja i gospodarskih subjekata odvija se elektroničkim sredstvima komunikacije, isključivo u pisanom obliku, na hrvatskom jeziku.

Iznimno, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave (dokumentaciju o nabavi, zahtjeve za sudjelovanje, potvrde interesa i ponude), pod uvjetom da je njezin sadržaj u zadovoljavajućoj mjeri dokumentiran. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audiosnimki ili sažetaka glavnih elemenata komunikacije i slično.

Ako gospodarski subjekti (ponuditelji) imaju upite, tj. zahtjeve za dodatne informacije, objašnjenja ili izmjene koje se odnose na dokumentaciju o nabavi, mogu ih postavljati putem sustava Elektroničkog oglasnika javne nabave Republike Hrvatske (dalje: EOJN) modul Pitanja/Pojašnjenja dokumentacije o nabavi ili putem elektroničke pošte.

Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: <https://eojn.nn.hr>.

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da Naručitelj pravovremeno zaprimi zahtjev gospodarskog subjekta za dodatnim informacijama, objašnjenjem ili izmjenama koje se odnose na dokumentaciju o nabavi bez odgađanja će informacije, objašnjenje ili izmjene staviti na raspolaganje na isti način (i na istim internetskim stanicama eojn.nn.hr) kao i osnovnu dokumentaciju bez navođenja podataka o podnositelju zahtjeva, najkasnije tijekom četvrtog dana prije roka određenog za dostavu ponuda.

Zahtjev je pravodoban ako je dostavljen najkasnije šestog dana prije roka određenog za dostavu ponuda.

## Evidencijski broj nabave

**MV 05/20**

## Podaci o gospodarskim subjektima s kojima je naručitelj u sukobu interesa

Sukladno članku 80. stavak 2. točka 1. ZJN 2016 Grad Drniš je kao javni naručitelj u smislu odredbi članaka 76. i 77. ZJN 2016 u sukobu interesa sa sljedećim gospodarskim subjektima (u svojstvu ponuditelja, člana zajednice ponuditelja ili podugovaratelja odabranom ponuditelju):

* KONAK d.o.o., OIB:54042795963, Zadar, A.Hebranga 6D
* FAGUS d.o.o., OIB:36556925512, Drniš, fra Joze Jerkovića 1
* HRVATSKI TELEKOM, OIB:81793146560, Ulica Roberta Frangeša, Zagreb

## Vrsta postupka javne nabave

Otvoreni postupak javne nabave male vrijednosti.

## Procijenjena vrijednost nabave

Procijenjena vrijednost nabave iznosi **359.181,06 kn** bez PDV-a.

Predmet nabave nije podijeljen na grupe te se procijenjena vrijednost odnosi na cjelokupan predmet nabave.

## Vrsta ugovora o javnoj nabavi

Ugovor o javnoj nabavi usluga.

## Navod sklapa li se ugovor o javnoj nabavi ili okvirni sporazum

Sklapa se ugovor o javnoj nabavi.

## Navod uspostavlja li se dinamički sustav nabave

Dinamički sustav nabave se ne uspostavlja.

## Navod provodi li se elektronička dražba

Elektronička dražba se neće provoditi.

## Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima

Prethodno savjetovanje sa zainteresiranim gospodarskim subjektima u skladu s člankom 198. stavkom 3. ZJN 2016 provedeno je u razdoblju [upisati] putem EOJN RH. Izvješće o provedenom savjetovanju objavljeno je [upisati] u EOJN RH.

Izvješće o provedenom prethodnom savjetovanju sa zainteresiranim gospodarskim subjektima objavljeno je na EOJN RH i internetskoj stranici Grada Drniša [www.drnis.hr](http://www.drnis.hr).

Na navedenoj internetskoj stranici zainteresirani gospodarski subjekti mogu pročitati navedeno Izvješće kako bi dobili uvid u primjedbe i prijedloge zainteresiranih gospodarskih subjekata koji su sudjelovali u prethodnom savjetovanju kao i obrazloženja o prihvaćenim ili neprihvaćenim primjedbama i prijedlozima.

# PODACI O PREDMETU NABAVE

## Opis predmeta nabave

Predmet nabave su usluge stručnog nadzora i koordinatora zaštite na radu**[[1]](#footnote-1)** tijekom izvođenja radova na projektu sanacije odlagališta neopasnog otpada „Moseć“ u Gradu Drnišu.

Tehničke specifikacije nalaze se u točci 7.17.5. ove Dokumentacije o nabavi (Projektni zadatak).

Projekt sanacije odlagališta neopasnog otpada „Moseć“ provodi se kroz Operativni program Konkurentnost i kohezija 2014.-2020. te je sufinanciran bespovratnim sredstvima iz Europske unije. Projekt će se provoditi sukladno Ugovoru o dodjeli bespovratnih sredstava (referentni broj ugovora KK.06.3.1.13.0002) koji su potpisali Grad Drniš (Korisnik), Ministarstvo zaštite okoliša i energetike (PT1) i Fond za zaštitu okoliša i energetsku učinkovitost (PT2). Navedeni predmet nabave podliježe kontroli Posredničkog tijela razine 2.

CPV oznaka predmeta nabave:

* 71247000-1 Nadzor građevinskih radova
* 71521000-6 Usluga nadzora gradilišta

## Opis i oznaka grupa predmeta nabave ako je predmet nabave podijeljen u grupe

Predmet nabave nije podijeljen na grupe te je ponuditelj u obvezi ponuditi predmet nabave u cijelosti odnosno ponuda mora obuhvatiti sve stavke Troškovnika.

## Količina predmeta nabave

Sukladno članku 4. stavak 1. točka 1. Pravilnika o dokumentaciji o nabavi te ponudi u postupcima javne nabave (NN 65/17), Naručitelj je u predmetnom postupku javne nabave odredio predviđenu (okvirnu) količinu predmeta nabave.

Količina predmeta nabave određena je u Troškovniku koji se nalazi kao zasebni dokument – prilog ove Dokumentacije o nabavi. Količine navedene u troškovniku koriste se za izračun ponude za postupak nabave. Ponuditelj mora ponuditi cjelokupni opseg posla koji se traži u Dokumentaciji o nabavi. Ponude koje obuhvaćaju samo dio traženog opsega posla neće se razmatrati. Ponuditelj je dužan ponuditi i izvršiti usluge sukladno svim uvjetima navedenim u Dokumentaciji o nabavi, tehničkim specifikacijama i troškovniku, važećim zakonima i pravilnicima, te pravilima struke.

## Tehničke specifikacije

Tehničke specifikacije predmeta nabave, vrsta, kvaliteta i količina u cijelosti su iskazane u Projektnom zadatku (točka 7.17.5.) ove Dokumentacije o nabavi.

## Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.

Nije primjenjivo.

## Troškovnik

Troškovnik u nestandardiziranom formatu (MS Excel) je sastavni dio Dokumentacije o nabavi i priložen je kao zasebni dokument u .xls formatu u EOJN RH.

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta. Popust i svi troškovi potrebni za izvršenje predmetnih usluga moraju biti uračunati u ponuđenoj jediničnoj cijeni.

Prilikom ispunjavanja troškovnika gospodarski subjekt ukupnu cijenu stavke izračunava kao umnožak količine stavke i jedinične cijene stavke. Jedinične cijene svake stavke Troškovnika i ukupna cijena moraju biti zaokružene na dvije decimale.

Jedinična cijena stavke upisuje se u kunama, bez PDV-a. Zbroj svih ukupnih cijena stavki čini cijenu ponude. Cijena ponude izražava se bez PDV-a, a iznos poreza na dodanu vrijednost i ukupna cijena ponude s PDV-om zasebno se iskazuju.

Gospodarski subjekt je obvezan ispuniti sve stavke u troškovniku. Ako određenu uslugu, naknadu ili trošak ponuditelj neće naplaćivati ili je uračunata u cijenu neke druge stavke troškovnika, ponuditelj je obvezan upisati iznos 0,00.

Gospodarski subjekti nisu obvezni, popunjeni i u ponudi priloženi troškovnik ovjeravati i/ili potpisivati na bilo koji način i od bilo koga.

## Mjesto izvršenja ugovora

Mjesto izvršenja ugovora je lokacija odlagališta „Moseć“ (kč.br. 423/27, k.o. Drniš).

## Rok početka i završetka izvršenja ugovora

Izvršenje usluga prati početak i dinamiku izvođenja radova.

Rok za izvršenje ugovora počinje teći od pisane Obavijesti o uvođenju u posao izvršitelju usluge koju dostavlja naručitelj.

Predviđeni rok završetka ugovora je 11 (jedanaest) mjeseci od dana uvođenja u posao (9 mjeseci izvođenja radova, 1 (jedan) mjesec za tehnički pregled i primopredaju te 1 (jedan) završni mjesec). Završetkom izvršenja usluga smatra se izvršena primopredaja radova te izrada okončanog obračuna.

Svi navedeni rokovi su indikativni. Ponuditelj je suglasan i u obvezi prilagoditi se s izvršenjem usluga stvarnim rokovima početka i završetka realizacije projekta.

## Opcije i moguća obnavljanja ugovora

Nije primjenjivo.

# OSNOVE ZA ISKLJUČENJE GOSPODARSKOG SUBJEKTA

Gospodarski subjekti u ovom postupku javne nabave u svojim ponudama dostavljaju europsku jedinstvenu dokumentaciju o nabavi u elektroničkom obliku (dalje u tekstu: eESPD) koja se sastoji od ažurirane osobne izjave gospodarskog subjekta kao preliminarnog dokaza kojim se zamjenjuju potvrde koje izdaju tijela javne vlasti ili treće osobe.

## Obvezne osnove za isključenje gospodarskog subjekta

### Naručitelj je obvezan u bilo kojem trenutku tijekom postupka javne nabave isključiti gospodarskog subjekta iz postupka javne nabave ako utvrdi da (članak 251. Zakona o javnoj nabavi):

#### gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, pravomoćnom presudom osuđena za:

1. **sudjelovanje u zločinačkoj organizaciji, na temelju**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja (Kaznenog zakona)
* članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **korupciju, na temelju**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **prijevaru, na temelju**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **terorizam ili kaznena djela povezana s terorističkim aktivnostima, na temelju**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **pranje novca ili financiranje terorizma, na temelju**

* članka 98. (financiranje terorizma) i članka 265. (pranje novca) Kaznenog zakona
* pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **dječji rad ili druge oblike trgovanja ljudima, na temelju**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

#### gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz poglavlja 3.1.1.1. točke a) do f) ove dokumentacije o nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka a) do f) Direktive 2014/24/EU.

Za potrebe utvrđivanja okolnosti iz točke 3.1.1., gospodarski subjekt u ponudi dostavlja ispunjeni obrazac eESPD i to Dio III: Osnove za isključenje, Odjeljak A: Osnove povezane s kaznenim presudama, i to za sve gospodarske subjekte u ponudi.

### Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje (članak 252. Zakona o javnoj nabavi):

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

Za potrebe utvrđivanja okolnosti iz točke 3.1.2., gospodarski subjekt u ponudi dostavlja ispunjeni obrazac eESPD i to: Dio III: Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje, i to za sve gospodarske subjekte u ponudi.

## Ostale osnove za isključenje gospodarskog subjekta koje Naručitelj namjerava koristiti

Naručitelj će isključiti gospodarskog subjekta iz postupka javne nabave ako:

### je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

### je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s Pododjeljkom 1. Odjeljka C članka 254. ZJN 2016.

Za potrebe utvrđivanja okolnosti iz točke 3.2., gospodarski subjekt u ponudi dostavlja ispunjeni eESPD obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedene ostale osnove za isključenje) za sve gospodarske subjekte u ponudi.

## Dokumenti kojima se dokazuje da ne postoje osnove za isključenje

Naručitelj može prije donošenja odluke, od ponuditelja koji je podnio ekonomski najpovoljniju ponudu, zatražiti da u roku ne kraćem od pet dana, dostavi ažurirane popratne dokumente, kojima dokazuje istinitost podataka navedenih u ESPD obrascu, i to:

Kao dokaz da ne postoje osnove za isključenje gospodarskog subjekta iz točke 3.1.1.:

**- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti iz točke 3.1.1, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Izjavu iz prethodnog članka može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. U tu svrhu gospodarski subjekt može koristiti predloške na obrascima iz ove dokumentacije o nabavi (OBRAZAC 1 i 2).

Kao dokaz da ne postoje osnove za isključenje gospodarskog subjekta iz točke 3.1.2.:

* **potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti iz točke, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin (OBRAZAC 3).

Kao dokaz da ne postoje osnove za isključenje gospodarskog subjekta iz točke 3.2.1.:

* **izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje navedene osnove za isključenje.**

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti iz točke 3.2.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. U tu svrhu gospodarski subjekt može koristiti predložak obrasca iz ove dokumentacije o nabavi (OBRAZAC 4).

Odredbe točke 3.1. i 3.2. odnose se na sve članove zajednice gospodarskih subjekata.

Odredbe točke 3.1. i 3.2. odnose se i na podugovaratelje. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u roku ne kraćem od 5 dana.

Odredbe točke 3.1. i 3.2. odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

U slučaju postojanja sumnje u istinitost podataka dostavljenih od strane gospodarskog subjekta, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata u državi članici u kojoj gospodarski subjekt ima poslovni nastan.

Svi dokazi i dokumenti traženi u poglavlju 3 ove Dokumentacije o nabavi mogu se dostaviti u neovjerenoj preslici.

## Odredbe o samokorigiranju

Gospodarski subjekt kod kojeg su ostvarene osnove za isključenje iz točke 3.1.1. i 3.2 ove Dokumentacije o nabavi, može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje („samokorigiranje“).

U tu svrhu, gospodarski subjekt u ponudi dostavlja obrazac eESPD, Dio III. Osnove za isključenje, Odjeljak A: Osnove povezane s kaznenim presudama i Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na ostale osnove za isključenje navedene u točki 3.2) za sve gospodarske subjekte u ponudi.

Naručitelj može prije donošenja odluke, od ponuditelja koji je podnio ekonomski najpovoljniju ponudu, ako je primjenjivo zatražiti da u roku ne kraćem od pet dana, dostavi dokumente, kojima dokazuje istinitost podataka navedenih u eESPD obrascu odnosno dostavi dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje („samokorigiranje“).

Poduzimanje mjera iz prethodno navedenog gospodarski subjekt dokazuje:

* 1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
  2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,
  3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Javni naručitelj neće isključiti gospodarskog subjekta iz postupka javne nabave ako ocijeni da su poduzete mjere primjerene. Naručitelj je obvezan obrazložiti razloge prihvaćanja ili neprihvaćanja mjera.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1 ove Dokumentacije o nabavi iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.2 ove Dokumentacije o nabavi iz postupka javne nabave je **dvije godine** od dana dotičnog događaja.

# KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Gospodarski subjekti u ovom postupku javne nabave u svojim ponudama dostavljaju europsku jedinstvenu dokumentaciju o nabavi u elektroničkom obliku (dalje u tekstu: eESPD) koja se sastoji od ažurirane osobne izjave gospodarskog subjekta kao preliminarnog dokaza kojim se zamjenjuju potvrde koje izdaju tijela javne vlasti ili treće osobe.

Naručitelj kao uvjete sposobnosti gospodarskog subjekta u ovom postupku javne nabave određuje slijedeće kriterije za odabir:

* sposobnost za obavljanje profesionalne djelatnosti,
* ekonomsku i financijsku sposobnost
* tehničku i stručnu sposobnost.

## Uvjeti sposobnosti za obavljanje profesionalne djelatnosti

Naručitelj je u ovoj Dokumentaciji o nabavi odredio minimalne uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebne za izvršenje ugovora o javnoj nabavi.

Svi uvjeti za obavljanje profesionalne djelatnosti su vezani uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti.

### Upis u sudski, obrtni, strukovni ili drugi odgovarajući registar u državi njegova poslovnog nastana

Za potrebe utvrđivanja okolnosti iz točke 4.1.1., gospodarski subjekt dostavlja ispunjeni obrazac eESPD i to Dio IV: Kriteriji za odabir gospodarskog subjekta, A: Sposobnost za obavljanje profesionalne djelatnosti: za sve gospodarske subjekte u ponudi.

## Uvjeti ekonomske i financijske sposobnosti i njihove minimalne razine

Procjena je naručitelja da su propisani uvjeti financijske sposobnosti i njezina minimalna razina dokaz neometanog odvijanja poslovnih procesa i urednog poslovanja ponuditelja za uredno izvršenje ugovora. Svi uvjeti Ekonomske i financijske sposobnosti su vezani uz predmet nabave i razmjerni predmetu nabave. U nastavku se navode uvjeti Ekonomske i financijske sposobnosti.

### Ukupni godišnji promet

Ponuditelj mora u postupku javne nabave dokazati da je ostvario ukupan godišnji promet u posljednje tri dostupne financijske godine (ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna) koji je kumulativno jednak ili veći od procijenjene vrijednosti nabave.

Za potrebe utvrđivanja okolnosti iz točke 4.2.1., gospodarski subjekt u ponudi dostavlja ispunjeni obrazac eESPD i to Dio IV: Kriteriji za odabir gospodarskog subjekta, B: Ekonomska i financijska sposobnost: točka 1a) i ako je primjenjivo točka 3).

## Uvjeti tehničke i stručne sposobnosti i njihove minimalne razine

Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete. Svi uvjeti tehničke i stručne sposobnosti su vezani uz predmet nabave i razmjerni predmetu nabave.

Ponuditelj tehničku i stručnu sposobnost dokazuje na sljedeći način:

### Popisom usluga istih ili sličnih predmetu nabave pruženih u godini u kojoj je započeo postupak javne nabave i tijekom 3 (tri) godine koje prethode toj godini

Ponuditelj mora dokazati da je u godini u kojoj je započeo postupak javne nabave ili tijekom 3 (tri) godine koje prethode toj godini uredno izvršio usluge iste ili slične predmetu nabave:

* **Najmanje 1 (jedna), a najviše 3 (tri) izvršene usluge iste ili slične predmetu nabave, od kojih se najmanje jedna mora odnositi na uslugu stručnog nadzora nad sanacijom odlagališta neopasnog otpada.** **Kumulativna vrijednost pruženih usluga bez PDV-a mora biti minimalno jednaka ili veća od polovice iznosa procijenjene vrijednosti nabave bez PDV-a.**

**Pod sličnim uslugama smatraju se usluge stručnog nadzora nad izgradnjom infrastrukturnih građevina[[2]](#footnote-2).**

Za potrebe utvrđivanja okolnosti iz točke 4.3.1., gospodarski subjekt u ponudi dostavlja ispunjeni obrazac eESPD i to Dio IV: Kriteriji za odabir gospodarskog subjekta, C: Tehnička i stručna sposobnost, točka 1c) i ako je primjenjivo točka 10). U eESPD obrascu ponuditelj navodi naziv i predmet radova, iznos radova, vrijeme izvršenja radova i naziv druge ugovorne strane.

### Podaci o angažiranim tehničkim stručnjacima

Stručni kadar koji Ponuditelj mora imati na raspolaganju s traženim uvjetima naveden je u ovom poglavlju.

Osobe koje ponuditelj navede u ponudi kao tehničkog stručnjaka mora zaista i sudjelovati kao tehnički stručnjak u provedbi ugovora. Ukoliko ponuditelj nakon dodjele ugovora ne bude imao na raspolaganju tehničkog stručnjaka kojeg je naveo u ponudi, može odrediti neku drugu osobu, no ta druga osoba mora imati sve kvalifikacije, spremu, struku i iskustvo najmanje kako je zahtijevano u ovoj Dokumentaciji o nabavi, o čemu je u obvezi prethodno obavijestiti naručitelja i dobiti njihovu pismenu suglasnost.

Naručitelj je odredio iskustvo i specifična znanja koje stručnjak mora imati kako bi se osiguralo kvalitetno pružanje usluga koji su predmet nabave.

Naručitelj je odredio 1 (jedan) profil stručnjaka.

Minimalni uvjeti koje mora zadovoljavati navedeni stručnjak:

* **Stručnjak 1: Građevinski nadzorni inženjer – glavni nadzorni inženjer**
* Osoba s obrazovanjem iz područja građevinarstva, koja je završila preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar ili koja je uspješno završila odgovarajući specijalistički diplomski studij iz navedenih područja kojim se stječe stručni naziv stručni specijalist ako je tijekom cijelog svog studija stekla najmanje 300 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja (razina obrazovanja 7.1 prema Hrvatskom klasifikacijskom okviru (HKO) ili Europskom klasifikacijskom okviru (EQF) razina 7),
* Mora posjedovati ovlaštenje za obavljanje poslova stručnog nadzora građenja sukladno pravu države državljanstva.

Za potrebe utvrđivanja okolnosti iz poglavlja 4.3.2., gospodarski subjekt u ponudi dostavlja ispunjeni eESPD obrazac Dio IV. Kriteriji za odabir, Odjeljak C: Tehnička i stručna sposobnost: točka 2), točka 6) i ako je primjenjivo točka 10).

Specifično iskustvo Stručnjaka 1 bit će predmet bodovanja kako je opisano u poglavlju 6.8. ove Dokumentacije o nabavi.

**Dodatno stručno osoblje:**

Napominje se gospodarskim subjektima da će za izvršenje Ugovora morati imati na raspolaganju sljedeće stručno osoblje:

* Nadzorni inženjer za geodetsko praćenje građevine
* Koordinator zaštite na radu

Uvjeti angažmana navedenih stručnjaka navedeni su u poglavljima 7.15.3. i 7.15.4.

Ponuditelji u svojim ponudama za ove stručnjake nisu dužni dostavljati nikakve dokaze.

Smatra se kako je trošak rada navedenih stručnjaka uključen u ponudbenu cijenu.

U ponudbenu cijenu mora biti uključen i angažman pratećeg osoblja (kratkotrajni stručnjaci koje angažira Izvršitelj za svoje potrebe, administracija, prevođenje (ako je primjenjivo), i sl.). Nadzorni inženjer/Ponuditelj koji u svom radu koristi uslugu prevođenja, čini to na vlastitu odgovornost i o vlastitom trošku.

### Dokumenti kojima se dokazuje ispunjavanje kriterija za odabir gospodarskog subjekta

Naručitelj može prije donošenja odluke, od ponuditelja koji je podnio ekonomski najpovoljniju ponudu, zatražiti da u roku ne kraćem od pet dana, dostavi ažurirane popratne dokumente, kojima dokazuje istinitost podataka navedenih u ESPD obrascu, i to:

Kao dokaz sposobnosti za obavljanje profesionalne djelatnosti iz točke 4.1.1.:

* **izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana**

Kao dokaz godišnjeg prometa nabave iz točke 4.2.1.:

* **Izjavu o ukupnom prometu gospodarskog subjekta u 3 (tri) posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna. U tu svrhu gospodarski subjekt može koristiti predložak obrasca iz ove dokumentacije o nabavi (OBRAZAC 5)**

Sukladno članku 267. st. 2. ZJN 2016 ako gospodarski subjekt iz opravdanog razloga nije u mogućnosti predočiti dokumente i dokaze iz poglavlja 4.2.1., on može dokazati svoju ekonomsku ili financijsku sposobnost bilo kojim drugim dokumentom koji javni naručitelj smatra prikladnim.

Izračun vrijednosti prometa u slučaju iskazivanja u stranoj valuti:

* Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan početka ovog postupka javne nabave.
* Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave.

Kao dokaz uvjeta tehničke i stručne sposobnosti za pružene usluge iz točke 4.3.1.:

* **popis glavnih usluga istih ili sličnih predmetu nabave pruženih u godini u kojoj je započeo postupak javne nabave i tijekom 3 (tri) godina koje prethode toj godini koji sadržava predmet usluga, vrijednost usluga (iznos u kunama s naznakom da se radi o iznosu bez PDV-a), datum i naziv druge ugovorne strane. U tu svrhu gospodarski subjekt može koristiti predložak obrasca iz ove dokumentacije o nabavi (OBRAZAC 6).**

Gospodarski subjekt koji ima poslovni nastan izvan Republike Hrvatske, kao dokaz tehničke i stručne sposobnosti može imati iskazanu vrijednost radova u stranoj valuti, ali se obračun u kune, u svrhu ocjene tehničke sposobnosti gospodarskog subjekta prilikom pregleda i ocjene ponuda, obavlja na sljedeći način:

* Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan početka ovog postupka javne nabave.
* Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo ovaj postupak javne nabave.

Kao dokaz uvjeta tehničke i stručne sposobnosti za angažiranog stručnjaka iz točke 4.3.2.:

* **Dokaz o formalnom obrazovanju tehničkog stručnjaka, npr. preslika diplome, uvjerenje ili drugi jednakovrijedni dokument kojim se isto nedvojbeno dokazuje;**
* **za stručnjaka, ovlaštenu osobu iz RH, rješenje/potvrdu nadležne Hrvatske komore inženjera o upisu u Imenik ovlaštenih inženjera;**
* **za stručnjaka, stranu ovlaštenu osobu:**
* rješenje/potvrdu nadležne Hrvatske komore inženjera o upisu u Imenik stranih ovlaštenih inženjera odgovarajuće struke ili
* Potvrdu nadležne Hrvatske komore inženjera odgovarajuće struke za povremeno ili privremeno obavljanje traženih poslova ili
* dokaz da u državi svog nastana ima pravo obavljati poslove stručnog nadzora te
* izjavu koju daje osoba koja je po zakonu ovlaštena za zastupanje gospodarskog subjekta, kojom se gospodarski subjekt obvezuje, u slučaju da njegova ponuda bude odabrana, da će najkasnije 15 dana nakon potpisa Ugovora, za predloženog stručnjaka ishoditi i dostaviti dokaz nadležne komore u RH.
* **ako se u državi iz koje dolazi strana ovlaštena osoba poslovi stručnog nadzora građenja obavljaju bez posebnog ovlaštenja:**
* Izjavu stručnjaka da u zemlji svog nastana ne mora posjedovati ovlaštenje za obavljanje poslova stručnog nadzora, i
* Izjavu koju daje osoba koja je po zakonu ovlaštena za zastupanje gospodarskog subjekta, kojom se gospodarski subjekt obvezuje, u slučaju da njegova ponuda bude odabrana, da će najkasnije 15 dana nakon potpisa Ugovora, za predloženog stručnjaka ishoditi i dostaviti Potvrdu nadležne Hrvatske komore[[3]](#footnote-3).

**Svi dokazi i dokumenti traženi u poglavlju 4. ove Dokumentacije o nabavi mogu se dostaviti u neovjerenoj preslici.**

U slučaju dodjele Ugovora, gospodarski subjekt je dužan Naručitelju 15 (petnaest) dana nakon potpisa Ugovora, dostaviti dokaz da je navedeni stručnjak ishodio sva potrebna rješenja/potvrde o upisu u Imenik ovlaštenih inženjera sukladno zakonima Republike Hrvatske (za detalje vidi poglavlje 7.15. ove Dokumentacije o nabavi).

## Oslanjanje na sposobnost drugih subjekata

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, a koji se odnose na ekonomsku i financijsku sposobnosti te tehničku i stručnu sposobnost osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (predmete dokaze nije potrebno dostaviti uz eESPD obrazac, već kao ažurirane popratne dokumente).

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,
* jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,
* potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat[[4]](#footnote-4) ugovornih strana.

Naručitelj će provjeriti ispunjava li drugi subjekt na čiju se sposobnost gospodarski subjekt oslanja relevantne kriterije za odabir gospodarskog subjekta (uvjete sposobnost) te postoje li osnove za isključenje.

Naručitelj će od gospodarskog subjekta zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Ako se gospodarski subjekt oslanja na sposobnost drugog subjekta obvezan je u ponudi dostaviti zasebni ESPD obrazac koja sadržava podatke o ispunjavanju kriterija za odabir.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova odgovornost za izvršenje ugovora je solidarna. U slučaju zajednice gospodarskih subjekata, visina ukupnog prometa može se dokazati kumulativno, zbrajanjem prometa pojedinih članova zajednice, do potrebne minimalne visine prometa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži. U slučaju zajednice gospodarskih subjekata, tehnička i stručna sposobnost može se dokazati kumulativno.

## Uvjeti sposobnosti u slučaju zajednice gospodarskih subjekata

Nepostojanje osnova za isključenje dokazuje svaki od članova zajednice gospodarskih subjekata.

Gospodarski subjekti iz zajednice gospodarskih subjekata moraju pojedinačno svaki za sebe dokazati sposobnost za profesionalno obavljanje djelatnosti iz točke 4.1. ove dokumentacije o nabavi.

Za dokazivanje uvjeta ekonomske i financijske sposobnosti iz točke 4.2. te tehničke i stručne sposobnosti iz točke 4.3. ove Dokumentacije, zajednica gospodarskih subjekata može se osloniti na sposobnost članova zajednice bez obzira na pravnu prirodu njihova međusobnog odnosa. U tom slučaju zajednica gospodarskih subjekata mora dokazati Naručitelju da će imati na raspolaganju nužne resurse za izvršenje ugovora (odgovarajućim dokazima sposobnosti), sukladno članku 274. ZJN 2016.

Naručitelj ne zahtijeva od zajednice gospodarskih subjekata određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za zadovoljavajuće izvršenje tog ugovora.

# EUROPSKA JEDINSTVENA DOKUMENTACIJA O NABAVI (ESPD)

## Navod da je gospodarski subjekt u ponudi obvezan dostaviti ESPD obrazac

Umjesto potvrda koje izdaju tijela javne vlasti ili treće osobe, gospodarski subjekt u ponudi dostavlja ESPD obrazac, koji je kao zaseban dokument priložen u .xml formatu u EOJN RH (dalje u tekstu eESPD).

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),
* ispunjava tražene kriterije za odabir gospodarskog subjekta.

U eESPD navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u eESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Europska jedinstvena dokumentacija o nabavi dostavlja se **isključivo u elektroničkom obliku (u .xml formatu).**

## Upute za popunjavanje ESPD obrasca

Sukladno ZJN 2016 obvezna primjena eESPD je od 18. travnja 2018., pa su ponuditelji u obvezi kao sastavni dio ponude ispuniti i dostaviti eESPD obrazac. eESPD je elektronička verzija ESPD obrasca tj. verzija u obliku web-obrasca. eESPD obrazac kreira se i popunjava putem platforme Elektroničkog oglasnika javne nabave RH.

Kreirani eESPD obrazac priložen je uz dokumentaciju o nabavi kao zasebni dokument (xml datoteka) u predviđeno mjesto za prilaganje eESPD obrasca. Nakon objave postupka javne nabave, ponuditelji preuzimaju eESPD obrazac (xml datoteku). Kroz modul „Popunjavanje eESPD obrasca“ u Elektroničkome oglasniku javne nabave RH ponuditelji prilažu preuzetu xml datoteku eESPD obrasca te definiraju svoje odgovore. Nakon što su napisani odgovori od strane ponuditelja, Elektronički oglasnik javne nabave RH generira ispunjeni eESPD obrazac (xml datoteku). Generiranu xml datoteku eESPD obrasca potrebno je lokalno spremiti na računalo. Generirani ispunjeni eESPD obrazac prilaže se kao zasebni dokument (xml datoteka) kao sastavni dio ponude. Generirani ispunjeni eESPD obrazac (xml datoteka) prilaže se u predviđeno mjesto za prilaganje ispunjenog eESPD obrasca..

Upute za popunjavanje eESPD obrasca dostupne su na internetskoj stranici: <https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>

ESPD obrazac mora biti popunjen u:

* Dio I. Podaci o postupku nabave i javnom naručitelju ili naručitelju
* Dio II. Podaci o gospodarskom subjektu
* Dio III. Osnove za isključenje
* Odjeljak A: Osnove povezane s kaznenim presudama (sukladno točki 3.1.1. ove dokumentacije za nadmetanje)
* Odjeljak B: Osnove povezane s plaćanjem poreza ili doprinosa za socijalno osiguranje (sukladno točki 3.1.2. ove dokumentacije za nadmetanje)
* Odjeljak C: Osnove povezane s insolventnošću, sukobima interesa ili poslovnim prekršajem (sukladno točki 3.2 ove dokumentacije za nadmetanje)
* Dio IV. Kriteriji za odabir gospodarskog subjekta:
* Odjeljak A: Sposobnost za obavljanje profesionalne djelatnosti: (sukladno točki 4.1.1. ove dokumentacije za nadmetanje)
* Odjeljak B: Ekonomska i financijska sposobnost: točka 1a) i točka 3) ako je primjenjivo (sukladno točki 4.1.2. ove dokumentacije za nadmetanje)
* Odjeljak C: Tehnička i stručna sposobnost: točka 1c), 2), 6) i točka 10) ako je primjenjivo (sukladno točki 4.1.3. ove dokumentacije za nadmetanje)
* Dio VI. Završne izjave

Gospodarski subjekt koji sudjeluje **samostalno, nema podugovaratelja** i **ne oslanja se** na sposobnosti drugih subjekata kako bi ispunio kriterije za odabir dužan je ispuniti **jedan** eESPD.

Gospodarski subjekt koji sudjeluje **samostalno**, **ali se oslanja** na sposobnosti najmanje jednog drugog subjekta mora osigurati da Naručitelj zaprimi njegov eESPD zajedno sa **zasebnim** eESPD-om u kojem su navedeni relevantni podaci (vidjeti Dio II., Odjeljak C) za **svaki subjekt na koji se oslanja**.

Gospodarski subjekt koji namjerava dati bilo koji dio ugovora u **podugovor** trećim osobama mora osigurati da Naručitelj zaprimi njegov eESPD zajedno sa **zasebnim** eESPD-om u kojem su navedeni relevantni podaci (vidjeti Dio II., Odjeljak D) za **svakog podugovaratelja na čije se sposobnosti gospodarski subjekt ne oslanja**.

**Zajednica gospodarskih subjekata**, uključujući privremena udruženja, koji zajedno sudjeluju u postupku nabave, nužno će dostaviti **zaseban eESPD** u kojem su utvrđeni podaci zatraženi na temelju dijelova II. – IV. za **svaki** gospodarski subjekt koji sudjeluje u postupku.

## Provjera ponuditelja

Naručitelj može sukladno članku 262. ZJN 2016 u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj može sukladno članku 263. stavak 1. ZJN 2016 i članku 20. Pravilnika o dokumentaciji o nabavi te ponudi u postupcima javne nabave prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente (u neovjerenoj preslici), osim ako naručitelj već posjeduje te dokumente.

Naručitelj može pozvati gospodarske subjekte da nadopune ili objasne dokumente zaprimljene sukladno traženom u točkama 3. i 4. ove Dokumentacije.

Sukladno članku 20. stavak 2. Pravilnika o dokumentaciji o nabavi te ponudi u postupcima javne nabave ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u eESPD-u.

Sukladno stavku 9. istog članka Pravilnika, smatra se da su dokumenti iz članka 265. stavka 1. točke 1. ZJN 2016 ažurirani ako nisu stariji više od šest mjeseci od dana početka postupka javne nabave.

Sukladno stavku 10. istog članka Pravilnika, smatra se da su dokumenti iz članka 265. stavka 1. točke 2. i 3. i stavka 2. ZJN 2016 ažurirani ako nisu stariji od dana početka postupka javne nabave. .

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze na hrvatskom jeziku i latiničnom pismu ili putem EOJN RH.

Ažurirane popratne dokumente ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način. Neovjerenom preslikom smatra se i neovjerena preslika elektroničke isprave na papiru. U svrhu dodatne provjere informacija iz dostavljenih ažuriranih popratnih dokumenata naručitelj može tražiti dostavu ili stavljanje na uvid izvornika ili ovjerenih preslika jednog ili više traženih dokumenata.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 3. i 4. Dokumentacije o nabavi, javni naručitelj će odbiti ponudu tog ponuditelja te postupiti sukladno gore navedenom u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Sukladno članku 293. stavak 1. ZJN 2016 ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

Gospodarske se subjekte može isključiti iz postupka nabave ili oni mogu biti predmet progona na temelju nacionalnog prava u slučajevima ozbiljnog lažnog prikazivanja činjenica pri ispunjavanju eESPD-a ili, općenito, pri dostavi podataka zatraženih radi provjere nepostojanja osnova za isključenje ili ispunjenja kriterija za odabir gospodarskog subjekta, odnosno ako su ti podaci prikriveni ili gospodarski subjekti ne mogu dostaviti popratne dokumente, sukladno čl. 254. st. 1 tč. 8 ZJN 2016.

# PODACI O PONUDI

## Sadržaj i način izrade ponude

Podnošenjem svoje ponude ponuditelj u cijelosti i bez ikakvih ograđivanja prihvaća sve uvjete iz ove Dokumentacije o nabavi. Ponuda je pisana izjava volje gospodarskog subjekta da će pružiti usluge u skladu s uvjetima i zahtjevima navedenima u Dokumentaciji o nabavi. Propust gospodarskog subjekta da u propisanom roku podnese ponudu koja sadrži sve tražene informacije, podatke i dokumente navedene u Dokumentaciji o nabavi, rezultirat će odbijanjem njegove ponude.

Trošak pripreme i podnošenja ponude u cijelosti snosi Ponuditelj.

Ponuda mora sadržavati sljedeće:

* Uvez ponude generiran iz EOJN RH, koji uključuje ponudbeni list i popis priloženih dokumenata ponude, te ostale pripadajuće podatke,
* popunjeni Troškovnik (koristi se priloženi dokument Naručitelja),
* popunjen eESPD obrazac za gospodarskog subjekta (u slučaju zajednice gospodarskih subjekata za svakog člana zajednice posebno, za svakog podugovaratelja i za svaki gospodarski subjekt na čiju se sposobnost oslanja gospodarski subjekt ili zajednica gospodarskih subjekata , ako je primjenjivo),
* Jamstvo za ozbiljnost ponude (preslika se dostavlja u sklopu ponude, a izvornik se dostavlja odvojeno od elektroničke ponude, u papirnatom obliku u skladu s točkom 6.3. Dokumentacije) ili dokaz o uplati novčanog pologa,
* Popis usluga i popratni dokazi za bodovanje specifičnog iskustva stručnjaka (sukladno traženju iz točke 6.8.2. ove dokumentacije o nabavi)

**Sukladno članku 280. stavak 10. ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje Ponuditelja u roku valjanosti ponude neovisno o tome je li potpisana ili nije, te Naručitelj ne smije odbiti takvu ponudu samo zbog toga razloga.**

Ponuda se u ovom postupku javne nabave dostavlja elektroničkim sredstvima komunikacije.

EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, što je potrebno navesti u ponudi.

## Način dostave ponude elektroničkim sredstvima komunikacije

Ponuda se dostavlja elektroničkim sredstvima komunikacije putem EOJN RH. EOJN RH kriptira ponudu na način da se onemogući uvid u ponudu prije isteka roka za dostavu ponuda.

Elektronička dostava ponuda provodi se putem EOJN RH, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Naručitelj otklanja svaku odgovornost vezanu uz mogući neispravan rad EOJN HR, zastoj u radu EOJN HR ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN HR.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok Naručitelj ne produlji rok za dostavu. U tom slučaju Naručitelj će produžiti rok za dostavu za najmanje 4 (četiri) dana od dana slanja ispravka poziva na nadmetanje.

Procesom predaje ponude smatra se učitavanje (upload) svih sastavnih dijelova ponude. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno javnog otvaranja ponuda.

Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama EOJN RH-a, na adresi: <https://eojn.nn.hr/oglasnik/>.

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude te se, bez odgode, Ponuditelju dostavlja potvrda o zaprimanju elektroničke ponude s podacima o datumu i vremenu zaprimanja.

U slučaju da Naručitelj zaustavi postupak javne nabave povodom izjavljene žalbe na Dokumentaciju o nabavi ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, Ponuditelji će morati ponovno dostaviti svoje ponude.

Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Ponuditelj može do isteka roka za dostavu ponude mijenjati svoju ponudu ili od nje odustati.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku.

U slučaju odustanka od ponude, EOJN RH trajno onemogućava pristup toj ponudi ako je dostavljena elektroničkim sredstvima komunikacije, a Naručitelj je obvezan vratiti ponuditelju dijelove ponude, ako su dostavljeni sredstvima komunikacije koja nisu elektronička.

Ako ponuditelj tijekom roka za dostavu mijenja svoju ponudu, ponuda se smatra zaprimljenom u trenutku zaprimanja posljednje izmijenjene ponude.

EOJN RH onemogućava da se ponuda može podnijeti, izmijeniti ili od nje odustati nakon isteka roka za dostavu ponuda.

EOJN RH evidentira svaku pravodobno dostavljenu ponudu, njezinu izmjenu ili odustanak od ponude prema redoslijedu zaprimanja u upisnik o zaprimanju ponuda. EOJN RH će upisnik o zaprimanju ponuda učiniti dostupnim Naručitelju tek nakon isteka roka za dostavu ponuda.

## Način dostave ponude ili dijelova ponude sredstvima koja nisu elektronička

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci, makete i slično) ili dijelova za čiju se izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, Ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

U slučaju kada Ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, Ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“. Zatvorenu omotnicu Ponuditelj, bez obzira na način slanja obvezno mora dostaviti prije isteka roka za dostavu ponuda na adresu naručitelja iz ove Dokumentacije o nabavi.

***Jamstvo za ozbiljnost ponude u izvorniku dostavlja se odvojeno od elektroničke dostave ponude, u papirnatom obliku, u omotnici.***

Zatvorenu omotnicu s dijelom/dijelovima ponude Ponuditelj predaje neposredno ili preporučenom poštanskom pošiljkom na adresu Naručitelja - neposredno u pisarnicu Naručitelja ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

* na prednjoj strani:

NARUČITELJ: Grad Drniš, Trg kralja Tomislava 1, 22320 Drniš

EVIDENCIJSKI BROJ NABAVE: MV05/20

PREDMETE NABAVE: Usluga stručnog nadzora i koordinatora zaštite na radu tijekom izvođenja radova na projektu sanacije odlagališta neopasnog otpada „Moseć“ u Gradu Drnišu

„Dio/dijelovi ponude koji se dostavljaju odvojeno“

**››NE OTVARAJ‹‹**

* na poleđini:

<Naziv i adresa Ponuditelja>

Ponuditelj na poleđini omotnice obvezno navodi puni naziv i adresu Ponuditelja, a u slučaju Zajednice gospodarskih subjekata naznaku da se radi o Zajednici gospodarskih subjekata i puni naziv i adresu svih članova Zajednice ponuditelja.

Naručitelj će za neposredno dostavljene dijelove ponude koji se dostavljaju u papirnatom obliku izdati potvrdu o primitku.

Dijelovi ponude koji se dostavljaju sredstvima komunikacije koja nisu elektronička moraju biti dostavljeni prije isteka roka za dostavu ponude te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.

Dio/dijelovi ponude koji su dostavljeni nakon isteka roka za dostavu ponuda ne upisuju se u upisnik o zaprimanju ponuda te se neotvoreni vraćaju pošiljatelju bez odgode, a Naručitelj je obvezan to navesti u zapisniku o pregledu i ocjeni.

U slučaju dostave dijela/dijelova ponuda odvojeno u papirnatom obliku kao vrijeme dostave ponude uzet će se vrijeme zaprimanja ponude putem EOJN RH.

## Krajnji rok za dostavu ponuda

Krajnji rok za dostavu ponuda je [upisati] **godine** u [upisati] h.

## Minimalni zahtjevi koje varijante ponude trebaju zadovoljiti, ako su dopuštene, te posebni zahtjevi za njihovo podnošenje

Varijante ponude nisu dopuštene.

## Način određivanja cijene ponude

Ponuditelj dostavlja ponudu s cijenom u kunama. Cijena ponude piše se brojkama. Cijena ponude izražava se za cjelokupni predmet nabave bez PDV-a.

Cijena ponude, kao i jedinične cijene pojedinih stavki iz troškovnika su nepromjenjive s bilo kojeg osnova do izvršenja ugovora o javnoj nabavi.

Ponuditelj je dužan ponuditi ukupnu cijenu (zaokružene na dvije decimale), na način kako je to određeno Troškovnikom. U cijenu ponude moraju biti uračunati svi troškovi i popusti.

U Ponudbeni list ponuditelj upisuje cijenu ponude bez PDV-a, iznos PDV-a i ukupan iznos ponude sa PDV-om, a u dodatke Ponudbenog lista na način kako je u njima propisano. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Naručitelj je obvezan provjeriti računsku ispravnost ponude.

Računske pogreške u Troškovniku ili Ponudbenom listu ispravljaju se matematičkim operacijama.

Sukladno članku 294. stavak 3. ZJN 2016 ako ponuda sadržava računsku pogrešku, naručitelj je obvezan od ponuditelja zatražiti prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

U zahtjevu za prihvat ispravka računske pogreške naručitelj će naznačiti koji je dio ponude ispravljen kao i novu cijenu ponude proizišle nakon ispravka.

## Valuta ponude

Sve ponuđene cijene trebaju biti iskazane u hrvatskim kunama (kn).

## Kriteriji za odabir ponude

Kriterij za odabir ponude je **ekonomski najpovoljnija ponuda**.

Ponuda koja zadovolji sve zahtjeve iz prethodnih dijelova dokumentacije o nabavi i u kojoj ponuditelj ili zajednica gospodarskih subjekata dokaže sposobnost za obavljanje profesionalne djelatnosti, ekonomsku i financijsku te tehničku i stručnu sposobnost, vrednuje se na temelju kriterija za odabir ponude.

Kriteriji za odabir su: (1) cijena ponude i (2) specifično iskustvo stručnjaka.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova.

Maksimalan broj bodova je 100. Svaki kriterij donosi određeni broj bodova kako je prikazano tablicom u nastavku.

|  |  |  |  |
| --- | --- | --- | --- |
| R.br. | Kriterij | Relativni ponder kriterija | Maksimalni broj bodova |
| 1 | Cijena ponude | 70% | 70 |
| 2 | Specifična iskustva stručnjaka | 30% | 30 |
| **Maksimalni broj bodova ukupno** | | | **100** |

Odabrana će biti ponuda koja ostvari najveći broj bodova prema definiranim kriterijima.

Ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije sukladno članku 302. stavku 3. Zakona o javnoj nabavi.

### Cijena ponude

Naručitelj kao jedan od kriterija određuje cijenu ponude, bez PDV-a. Maksimalan broj bodova koji ponuditelj može ostvariti u okviru kriterija cijene ponude je **70 bodova**.

Maksimalan broj bodova za kriterij cijene dodijelit će se ponudi s najnižom cijenom.

Bodovna vrijednost ponuda drugih ponuditelja za kriterij (1) određivat će se korištenjem sljedeće formule:

*CP = (Cmin / Cp) \* 70*

Pri čemu su:

*CP – broj bodova koji ostvari ponuda na temelju kriterija cijene*

*Cmin – najniža cijena valjane ponude*

*Cp – cijena iz promatrane ponude*

### Specifična iskustva stručnjaka

Naručitelj kao drugi kriterij određuje specifično iskustvo stručnjaka 1 kojeg ponuditelj nominira sukladno točki 4.3.2. ove dokumentacije o nabavi. Naručitelj traži dokaz da građevinski nadzorni inženjer kojeg ponuditelj nominira sukladno 4.3.2. ove dokumentacije o nabavi ima iskustvo u pružanju usluga nadzora iz domene ovog predmeta nabave. Samo onaj stručnjak koji zadovolji minimalne uvjete definirane u točki 4.3.2. ove dokumentacije o nabavi će biti uzet u obzir za dodjeljivanje bodova prema kriterijima za odabir ekonomski najpovoljnije ponude.

Prema kriterijima bodovanja stručnjaka navedenima u tablici u nastavku ponuda može ostvariti **maksimalan broj bodova 30.**

**Pojedinačno bodovanje obavlja se na sljedeći način:**

|  |  |  |  |  |
| --- | --- | --- | --- | --- |
| **R.br.** | **Specifično iskustvo građevinskog nadzornog inženjera** | **Broj referenci** | **Broj bodova** | **Maksimalan broj bodova** |
| **Stručnjak 1 – Građevinski nadzorni inženjer – glavni nadzorni inženjer** | | | | |
| 1.1 | Broj izvršenih usluga stručnog nadzora nad izgradnjom i/ili rekonstrukcijom infrastrukturnih građevina[[5]](#footnote-5) vrijednosti radova jednake ili veće od 5.000.000,00 kn (bez PDV-a) na kojima je stručnjak sudjelovao u funkciji nadzornog inženjera za građevinske radove | 1 | 5 | **10** |
| 2 | 10 |
| 1.2 | Broj izvršenih usluga na projektima sanacije i/ili izgradnje odlagališta otpada uz primjenu geosintetskih brtvenih slojeva na kojima je stručnjak sudjelovao u funkciji nadzornog inženjera za građevinske radove | 1 | 5 | **20** |
| 2 | 10 |
| 3 | 15 |
| 4 | 20 |
|  | ***Ukupan broj bodova za Stručnjaka 1*** | | | ***30*** |

***Obrazloženje:***

*Naručitelj je procijenio kako je specifično iskustvo glavnog (građevinskog) nadzornog inženjera od ključne važnosti za uspješno izvršenje predmetnog Ugovora. Naručitelj je stoga odredio 2 (dva) podkriterija za njegovo bodovanje: iskustvo nadzora na projektima sličnog financijskog opsega, ali i iskustvo u smislu poznavanja gradilišne dokumentacije, procedura i tehnologije izgradnje specifičnog objekta (odlagališta otpada).*

Ista referenca može se koristiti za dva podkriterija ukoliko kumulativno zadovoljava oba kriterija.

Stručnjak specifično iskustvo prikazuje u **Popisu usluga** navodeći izravan kontakt naručitelja tih usluga kod kojeg naručitelj može provjeriti istinitost navoda (u tu svrhu ponuditelj može koristiti predloške na obrascima iz ove dokumentacije o nabavi - OBRAZAC 7.)

Popis usluga stručnjaka iz kojeg moraju biti vidljivi kriteriji koji se boduju ponuditelj prilaže u ponudi.

Osim popisa usluga, za dokazivanje specifičnog iskustva stručnjaka potrebno je dostaviti sljedeće dokaze:

1. Dokument (Osobna referenca/Potvrda/Izjava) izdan na ime predloženog stručnjaka i potpisan od druge ugovorne strane (naručitelja usluge), iz kojeg mora biti jasno vidljivo traženo iskustvo stručnjaka.

ili

1. Dokument (potvrda/referenca/drugi relevantni dokument) potpisan od druge ugovorne strane (naručitelja usluge,) a izdan pravnoj osobi koja je izvršila referentni ugovor u kojem su bili obuhvaćene usluge koji se traže za predloženog stručnjaka.

i

Dokument (Potvrda/Izjava/Imenovanje) izdan na ime predloženog stručnjaka i potpisan od strane poslodavca, odnosno pravne osobe koja je izvršila referentni ugovor, iz kojeg mora biti jasno vidljivo traženo iskustvo stručnjaka te veza između stručnjaka i referentnog ugovora.

ili

1. Izjava stručnjaka iz koje mora biti jasno vidljivo traženo iskustvo stručnjaka.

i

Relevantna dokumentacija (primjerice - Imenovanje stručnjaka, Zapisnik o tehničkom pregledu, Zapisnik o okončanom obračunu ili interni gradilišni dokumenti, ili slično) koja potvrđuje istinitost navoda iz Izjave stručnjaka, odnosno dovodi u vezu navedeno iskustvo stručnjaka na referentnom ugovoru.

Strana valuta se preračunava u kune prema srednjom tečaju Hrvatske narodne banke na dan početka postupka javne nabave.

### Način izračuna ekonomski najpovoljnije ponude

**Ukupna ocjena (UO) = CP + S1**

prilikom čega je:

* **CP** - Broj bodova ponude za cijenu ponude, nakon provedenog bodovanja prema odredbama ove točke dokumentacije o nabavi
* **S1** - Broj bodova ponude za specifično stručno iskustvo Stručnjaka 1 prema tablici iz točke 6.8.2., nakon provedenog bodovanja prema odredbama ove točke dokumentacije o nabavi  
  (S1 = 1.1 + 1.2)

Ukoliko su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

## Jezik i pismo na kojem se izrađuje ponuda

Ponuda se zajedno s pripadajućom dokumentacijom izrađuju na hrvatskom jeziku i latiničnom pismu.

Ponuditeljima je dozvoljeno u ponudi koristiti pojedine strane riječi, izraze koji ne utječu na razumljivost ponude kao npr. stručne riječi, internacionalizme i ostalo koji su opće razumljivi i koji ne utječu na razumljivost ponude prema Naručiteljevom sudu. Ostale riječi ili navodi moraju biti na hrvatskom jeziku odnosno u skladu sa prethodnom uputom.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik.

Ukoliko dostavljeni prijedlog ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, Naručitelj će postupiti sukladno čl. 263. st. 2. ZJN 2016 te u svrhu objašnjenja i nadopune zatražiti od ponuditelja dostavu ovjerenog prijevoda dokumenata taksativno navedenih u čl. 265. ZJN 2016.

## Rok valjanosti ponude

Rok valjanosti ponude je najmanje **120 (stodvadeset)** **dana** od isteka roka za dostavu ponuda. Na zahtjev Naručitelja, ponuditelj može produžiti rok valjanosti svoje ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od 5 dana.

**Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije. Naručitelj neće odbiti takvu ponudu samo zbog toga razloga.**

# OSTALE ODREDBE

## Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Obilazak lokacije zahvata i uvid u tiskani oblik dokumentacije je omogućen, ali nije obvezujući. Tijekom razdoblja pripreme ponude i sve do isteka roka za dostavu ponuda, ponuditelji, uz prethodnu najavu Naručitelju (osobi zaduženoj za komunikaciju s ponuditeljima iz točke 1.2 dokumentacije) najmanje 48 sati unaprijed, imaju mogućnost obilaska lokacije zahvata i uvida u tiskani oblik dokumentacije navedene u projektnom zadatku, u prostorijama Grada Drniša na adresi: Trg kralja Tomislava 1, 22320 Drniš, u terminu koji dogovore s Naručiteljem.

## Naznaka o namjeri korištenja opcije odvijanja postupka u više faza koje slijede jedna za drugom, kako bi se smanjio broj ponuda ili rješenja

Ne primjenjuje se.

## Norme osiguranja kvalitete ili norme upravljanja okolišem

Ne primjenjuje se.

## Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora(npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju najkasnije u roku od 8 (osam) dana od izvršnosti odluke o odabiru.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

Zajednica gospodarskih subjekata može se osloniti na sposobnost članova zajednice ili drugih subjekata.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, **ako zajednica gospodarskih subjekata ne odredi drugačije**.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju pojedinačno dokazati da:

* ne postoji razlog za isključenje iz točke 3 dokumentacije o nabavi
* ispunjavaju tražene kriterije za odabir gospodarskog subjekta iz točke 4.1., ove Dokumentacije o nabavi.

skupno (zajednički) dokazuju da:

* ispunjavaju tražene kriterije za odabir gospodarskog subjekta iz točke 4.2., i 4.3. ove Dokumentacije o nabavi.

Odgovornost gospodarskih subjekata iz zajednice je solidarna.

## Odredbe koje se odnose na podugovaratelje

Javni naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Gospodarski subjekt je obvezan za svakog podugovaratelja dokazati da ne postoji razlog za isključenje iz točke 3 dokumentacije o nabavi.

Ako naručitelj utvrdi da postoji osnova za isključenje podugovaratelja iz točke 3 dokumentacije o nabavi, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Ponuditelj koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
3. dostaviti ESPD - europsku jedinstvenu dokumentaciju o nabavi za svakog podugovaratelja.

Podaci o podugovaratelju u/ima iz točaka a) i b) bit će navedeni u ugovoru o javnoj nabavi.

Naručitelj će neposredno plaćati podugovaratelju za dio ugovora koji je isti izvršio. Odabrani Ponuditelj mora uz račun, odnosno situaciju koje izdaje Naručitelju obvezno priložiti račun odnosno situaciju svojih podugovaratelja koje je prethodno ovjerio.

Ugovaratelj može tijekom izvršenja ugovora o javnoj nabavi od Naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
3. preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev za promjenom podugovaratelja, ugovaratelj Naručitelju dostavlja podatke o novom podugovaratelju i europsku jedinstvenu dokumentaciju o nabavi za podugovaratelja.

Javni naručitelj neće i ne smije odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
2. u slučaju preuzimanje izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi. Ako se ponuditelj oslanja na sposobnost podugovaratelja radi dokazivanja ispunjavanja kriterija ekonomske i financijske sposobnosti, podugovaratelji su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

## Vrsta, sredstvo i uvjeti jamstva

Naručitelj zahtijeva dostavu sljedećih jamstava:

* Jamstva za ozbiljnost ponude – u roku za dostavu ponude,
* Jamstva za uredno ispunjenje ugovora - nakon potpisa ugovora.

### Jamstvo za ozbiljnost ponude

Gospodarski subjekt je u ponudi obvezan dostaviti jamstvo za ozbiljnost ponude u apsolutnom iznosu od **10.000,00 kn**.

Jamstvo za ozbiljnost ponude se dostavlja u obliku bjanko zadužnice koja pokriva navedeni apsolutni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

Jamstvo za ozbiljnost ponude u obliku bjanko zadužnice dostavlja se u izvorniku i na način kako je navedeno u točki 6.3. ove Dokumentacije.

Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Naručitelj će Ponuditeljima, čija ponuda ne bude odabrana, jamstvo za ozbiljnost ponude vratiti neposredno nakon završetka postupka javne nabave. Jamstvo za ozbiljnost ponude Ponuditelja čija je ponuda odabrana kao najpovoljnija, bit će vraćeno u roku od 10 (deset) dana od dostave jamstva za uredno ispunjenje Ugovora.

Sukladno članku 214. st. 4. Zakona o javnoj nabavi ponuditelj može umjesto bankarske garancije kao jamstvo za ozbiljnost ponude uplatiti novčani polog u traženom iznosu na transakcijski račun **Grada Drniša IBAN: HR34 2407000 1809500006, MODEL HR68, poziv na broj: 9016-OIB uplatitelja, uz naznaku opis plaćanja „Jamstvo za ozbiljnost ponude – EV 05/20“.**

U slučaju da se jamstvo za ozbiljnost ponude dostavlja u obliku novčanog pologa na žiro-račun naručitelja, dokaz o uplaćenom pologu učitava se (''uploada'') u sustavu EOJN RH. Pri tom se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku.

### Jamstvo za uredno ispunjenje ugovora

Odabrani ponuditelj je obvezan, kao Izvršitelj, prilikom sklapanja ugovora o javnoj nabavi, a najkasnije 10 (deset) dana od dana potpisivanja ugovora, Naručitelju dostaviti jamstvo za uredno ispunjenje ugovora na iznos koji pokriva visinu od 10% (slovima: deset posto) vrijednosti Ugovora (bez PDV-a).

Jamstvo se dostavlja u obliku bjanko zadužnice koja pokriva navedeni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

Dopušteno je da zajednica gospodarskih subjekata priloži jamstvo za uredno ispunjenje ugovora koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Ukoliko odabrani Ponuditelj ne dostavi jamstvo najkasnije u roku od 10 (deset) dana od dana potpisa ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

Ako dođe do povećanja cijene Ugovora, odabrani ponuditelj će dostaviti novo jamstvo/dodatnu bjanko zadužnicu za uredno ispunjenje ugovora koje pokriva iznos od 10% (deset posto) nove uvećane vrijednosti ukupno ugovorenih usluga bez PDV-a. Navedeno jamstvo bit će dostavljeno Naručitelju unutar 10 (deset) dana od povećanja ugovorne cijene, odnosno sklapanja dodatka Ugovoru.

Jamstvo će biti naplaćeno u slučaju povrede ugovornih obveza od strane odabranog ponuditelja. Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju unutar 10 (deset) dana od zaprimanja jamstva za otklanjanje nedostataka u jamstvenom roku.

Neovisno o sredstvu jamstva koje je Naručitelj odredio, gospodarski subjekt može dati novčani polog u navedenom iznosu (bez PDV-a), sukladno članku 214, st.4 ZJN 2016.

### Jamstvo za otklanjanje nedostataka u jamstvenom roku

Jamstveni rok iznosi 24 (dvadesetčetiri) mjeseca od dana primopredaje radova.

Odabrani Ponuditelj će Naručitelju u roku od 10 (deset) dana od dana završetka usluge dostaviti sredstvo osiguranja za otklanjanje nedostataka u visini od 10% (pet posto) ugovorne cijene bez PDV-a, pri čemu se može za navedenu potrebu koristiti bjanko zadužnica dostavljena kao jamstvo za uredno izvršenje ugovora.

Jamstvo za otklanjanje nedostataka u jamstvenom roku se dostavlja u obliku bjanko zadužnice koja pokriva navedeni apsolutni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

Dopušteno je da zajednica gospodarskih subjekata priloži jamstvo za uredno ispunjenje ugovora koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Ako Izvršitelj u zadanom roku ne dostavi Jamstvo za otklanjanje nedostataka u jamstvenom roku, Naručitelj ima pravo naplatiti jamstvo za uredno ispunjenje ugovora.

Ako jamstvo za otklanjanje nedostataka u jamstvenom roku ne bude naplaćeno, naručitelj će ga vratiti odabranom ponuditelju unutar 10 (deset) dana od isteka 24 (dvadesetčetiri) mjeseca jamstvenog roka.

Neovisno o sredstvu jamstva koje je Naručitelj odredio, gospodarski subjekt može dati novčani polog u navedenom iznosu (bez PDV-a), sukladno članku 214, st.4 ZJN 2016.

## Datum, vrijeme i mjesto (javnog) otvaranja ponuda

Javno otvaranje ponuda održat će se u prostorijama Naručitelja na adresi: Trg kralja Tomislava 1, Drniš u [upisati] sati.

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

## Uradci ili dokumenti koji će se nakon završetka postupka javne nabave vratiti ponuditeljima

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

Sve elektronički dostavljene ponude EOJN RH će pohraniti na način koji omogućava očuvanje integriteta podataka. U slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a Naručitelj vraća gospodarskim subjektima neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

## Odredbe o izmjenama ugovora tijekom njegova trajanja

Na izmjene ugovora o javnoj nabavi tijekom njegova trajanja primjenjivat će se članci 315. – 320. ZJN 2016.

Odredbe o izmjenama ugovora uključene su u Dokumentaciju o nabavi u Prilogu 1 (Prijedlog ugovora).

## Posebni uvjeti za izvršenje ugovora

Posebni uvjeti su navedeni u Prijedlogu ugovora (Prilog 1).

## Navod o primjeni trgovačkih običaja (uzanci)

Trgovački običaji (uzance) se neće primjenjivati.

## Podaci o tijelima od kojih Ponuditelj može dobiti pravovaljanu informaciju o obvezama

Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora:

Jedinstvena kontaktna točka RH: <http://psc.hr/>

Centar unutarnjeg tržišta EU: <http://www.cut.hr/>

## Rok za donošenje odluke o odabiru

Rok za donošenje Odluke o odabiru ili odluke o poništenju postupka javne nabave iznosi 60 (šezdeset) danaod dana isteka roka za dostavu ponude.

Odluku o odabiru ili odluku o poništenju postupka javne nabave s preslikom Zapisnika o pregledu i ocjeni ponuda, Naručitelj će bez odgode dostaviti putem EOJN javnom objavom.

## Rok, način i uvjeti plaćanja

Izvršitelj se obvezuje da će Naručitelju ispostavljati e-račun za obavljene usluge u roku ne dužem od sedam (7) dana od kraja obračunskog razdoblja (kalendarskog mjeseca u kojem je usluga obavljena).

E-račun mora biti predan preko zakonom propisanog sustava.

Usluga će se fakturirati u jednakim mjesečnim iznosima, dobivenim na način da će se ugovorena cijena usluge podijeliti s ukupnim trajanjem usluge u mjesecima.

U slučaju poremećaja dinamike izvršenja predmetnih usluga na način da dođe do obustave pružanja usluge izvan odgovornosti Izvršitelja, Naručitelj će pisanim putem obavijestiti Izvršitelja i od njega zahtijevati da se napravi preraspodjela fakturiranja usluga koja odgovara stvarnom stanju projekta i angažmanu Izvršitelja. Nalog za smanjenjem angažmana stručnjaka Naručitelj će dostaviti najkasnije 7 (sedam) dana prije početka razdoblja na koje se nalog odnosi, a sukladno njemu promijenit će se i predviđeni postotak fakturiranja za predmetne mjesece unutar tog razdoblja, uz uvjet da promjena postotno bude sukladna naloženom smanjenju angažmana.

Ako dođe do produljenja trajanja ugovorene usluge, a da ono nije uzrokovano postupanjem Izvršitelja, Izvršitelj usluge, u slučaju da navedeno produljenje uzrokuje povećanje njegovih troškova, ima pravo na naknadu radi ovako produženog roka, uz uvjet da se prilikom izračuna uzme u obzir, ukoliko se dogodilo, prethodno smanjenje angažmana stručnjaka sukladno odredbama iz prethodnog odlomka ove točke. Ukupan iznos dodatne naknade odredit će Naručitelj unaprijed, procjenjujući potreban angažman stručnjaka razmjerno angažmanu u prethodnom razdoblju s usporedivim intenzitetom aktivnosti, te uzimajući u obzir neiskorišteni dio Ugovorne cijene slijedom postupanja prema odredbama iz prethodnog odlomka.

Plaćanje se vrši temeljem ovjerenih privremenih i okončane situacije od strane naručitelja doznakom na račun ponuditelja, članova zajednice gospodarskih subjekata i podugovaratelja, kako je primjenjivo, tj. kako je određeno ugovorom o javnoj nabavi. Naručitelj se obvezuje dostavljene situacije ovjeriti ili osporiti u roku od 5 (pet) dana od dana primitka, te ovjereni i neprijeporni dio isplatiti u roku od 60 dana od dana izdavanja računa.

Plaćanje predujma je isključeno.

**Obrazloženje:** Projekt sanacije odlagališta neopasnog otpada „Moseć“ u Gradu Drnišu financira se sredstvima iz EU fondova te su rokovi plaćanja definirani s obzirom na uvjete ugovora o dodjeli bespovratnih sredstava. Naručitelj nema dovoljno vlastitih sredstava da bi nastale troškove samostalno podmirivao u rokovima koji su kraći od roka unutar kojeg će posredničko tijelo platiti troškove po ugovoru o dodjeli bespovratnih sredstava. Navedeni rok od 60 dana u skladu je sa Zakonom o financijskom poslovanju i predstečajnoj nagodbi (NN 108/12, 114/12, 81/13, 112/13, 71/15 i 78/15).

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

### Zahtjevi za obavljanje poslova stručnog nadzora građenja (za gospodarske subjekte)

### U slučaju dodjele ugovora, gospodarski subjekt dužan je Naručitelju najkasnije 15 dana nakon potpisa Ugovora, dostaviti dokaz da može u Republici Hrvatskoj obavljati poslove stručnog nadzora građenja.

Primjenjuje se pravo Republike Hrvatske.

Gospodarski subjekt mora ispuniti zahtjeve za obavljanje poslova stručnog nadzora građenja u Republici Hrvatskoj. Tražene zahtjeve moraju ispuniti pojedinačno svi gospodarski subjekti koji će provoditi uslugu na građevini koja je predmet ove nabave.

1. Na području Republike Hrvatske poslove stručnog nadzora građenja može obavljati ovlašteni inženjer, samostalno u vlastitom uredu, zajedničkom uredu ili pravnoj osobi registriranoj za tu djelatnost sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19). Pravna osoba registrirana za poslove stručnog nadzora građenja mora u obavljanju tih poslova imati zaposlenog ovlaštenog inženjera.

Ukoliko pravna osoba nema zaposlene sve potrebne ovlaštene inženjere, iste mora osigurati putem ugovora u skladu s odredbama posebnih propisa.

1. Strana osoba može trajno, povremeno i privremeno obavljati poslove stručnog nadzora građenja (odnosno djelatnost koju je u državi svog središta ovlaštena obavljati) sukladno odredbama Zakona o poslovima i djelatnostima prostornog uređenja i gradnje (NN 78/15, 118/18, 110/19).

**Gospodarski subjekti sa sjedištem u RH**

U svrhu dokazivanja da može obavljati poslove stručnog nadzora građenja odabrani Ponuditelj, najkasnije 15 dana nakon potpisa Ugovora, Naručitelju dostaviti dokaz da može u Republici Hrvatskoj obavljati poslove stručnog nadzora građenja. Naručitelj će kao valjan dokaz prihvatiti:

1. izvadak iz sudskog, obrtnog, strukovnog ili drugog odgovarajućeg registra iz kojeg mora biti vidljivo da gospodarski subjekt može obavljati djelatnost stručnog nadzora građenja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19).

**Gospodarski subjekti sa sjedištem u drugoj državi**

**a/ obavljanje poslova stručnog nadzora na privremenoj ili povremenoj osnovi**

Strana pravna osoba sa sjedištem u drugoj državi koja obavlja djelatnost stručnog nadzora građenja sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15, 118/18, 110/19) – dalje u tekstu: Zakon o poslovima i djelatnostima prostornog uređenja i gradnje, može u Republici Hrvatskoj, pod pretpostavkom uzajamnosti, na privremenoj ili povremenoj osnovi obavljati one poslove koje je prema propisima države u kojoj ima sjedište ovlaštena obavljati, ako prije početka prvog posla izjavom u pisanom ili elektroničkom obliku izvijesti o tome Ministarstvo, uz uvjet da dostavi isprave kojima se dokazuje: pravo obavljanja djelatnosti u državi sjedišta strane osobe i da je pokrivena jamstvom, odnosno osiguranjem od odgovornosti za štetu koju bi obavljanjem djelatnosti mogla učiniti investitoru ili drugim osobama, pri čemu se priznaje jednakovrijedno jamstvo, odnosno osiguranje sklopljeno u državi sjedišta strane osobe. Pretpostavka uzajamnosti ne primjenjuje se na stranu pravnu osobu sa sjedištem u drugoj državi koja obavlja djelatnost stručnog nadzora građenja sa sjedištem u drugoj državi Europskog gospodarskog prostora (dalje u tekstu: EGP-a), odnosno državi članici Svjetske trgovinske organizacije.

U svrhu dokazivanja da može obavljati poslove stručnog nadzora odabrani Ponuditelj, strana pravna osoba obvezna je najkasnije 15 dana nakon potpisa Ugovora, Naručitelju dostaviti važeći dokaz da može u Republici Hrvatskoj obavljati poslove stručnog nadzora građenja. Naručitelj će kao valjane dokaze prihvatiti:

1. potvrdu Ministarstva nadležnog za poslove graditeljstva i prostornog uređenja Republike Hrvatske da gospodarski subjekt može na privremenoj i povremenoj osnovi obavljati djelatnost stručnog nadzora građenja na području Republike Hrvatske

**b/ trajno obavljanje poslova stručnog nadzora**

Prema članku 70. strana pravna osoba sa sjedištem u drugoj državi koja obavlja djelatnost stručnog nadzora građenja može, pod pretpostavkom uzajamnosti, u Republici Hrvatskoj trajno obavljati djelatnost pod istim uvjetima kao i osoba sa sjedištem u Republici Hrvatskoj, u skladu sa Zakonom o poslovima i djelatnostima prostornog uređenja i gradnje i drugim posebnim propisima. Pretpostavka uzajamnosti ne primjenjuje se na stranu pravnu osobu sa sjedištem u drugoj državi koja obavlja djelatnost stručnog nadzora građenja sa sjedištem u drugoj državi EGP-a, odnosno državi članici Svjetske trgovinske organizacije

U svrhu dokazivanja da može obavljati poslove stručnog nadzoraodabrani Ponuditelj, strana osoba, obvezna je najkasnije 15 dana nakon potpisa Ugovora, Naručitelju dostaviti važeći dokaz da može u Republici Hrvatskoj obavljati poslove stručnog nadzora građenja. Naručitelj će kao valjane dokaze prihvatiti:

1. izvadak iz sudskog, obrtnog, strukovnog ili drugog odgovarajućeg registra iz kojeg mora biti vidljivo da gospodarski subjekt može obavljati djelatnost stručnog nadzora građenja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19).

U slučaju uvođenja podugovaratelja koji je pravna osoba iz Republike Hrvatske ili strana pravna osoba Izvršitelj je dužan Naručitelju dostaviti dokaz o postupanju sukladno Zakonu o poslovima i djelatnostima prostornog uređenja i gradnje.

### Zahtjevi za obavljanje poslova stručnog nadzora građenja (nadzorni inženjeri)

Sukladno članku 18. Zakona o poslovima i djelatnostima prostornog uređenja i gradnje (NN 78/15, 118/18, 110/19) poslove stručnog nadzora građenja u svojstvu odgovorne osobe (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru (Zakon o komori arhitekata i komorama inženjera u graditeljstvu i prostornom uređenju, NN 78/15, 114/18, 110/19). Ovlašteni arhitekt i ovlašteni inženjer mogu obavljati poslove stručnog nadzora građenja samostalno u vlastitom uredu, zajedničkom uredu ili pravnoj osobi registriranoj za tu djelatnost.

Sukladno članku 59. st.2 Zakona o poslovima i djelatnostima prostornog uređenja i gradnje (NN 78/15, 118/18, 110/19) fizička osoba koja u stranoj državi ima pravo obavljati poslove stručnog nadzora građenja ima pravo u Republici Hrvatskoj, pod pretpostavkom uzajamnosti, trajno obavljati te poslove u svojstvu ovlaštene osobe pod istim uvjetima kao i ovlašteni arhitekt odnosno ovlašteni inženjer ako ima stručne kvalifikacije potrebne za obavljanje tih poslova u skladu s posebnim zakonom kojim se uređuje priznavanje inozemnih stručnih kvalifikacija i drugim posebnim propisima. Pretpostavka uzajamnosti ne primjenjuje se na državljana države ugovornice EGP-a i države članice Svjetske trgovinske organizacije.

Sukladno članku 60. Zakona o poslovima i djelatnostima prostornog uređenja i gradnje (NN 78/15, 118/18, 110/19) ovlaštena fizička osoba ima pravo u Republici Hrvatskoj trajno obavljati poslove stručnog nadzora građenja pod strukovnim nazivom koje ovlaštene osobe za obavljanje tih poslova imaju u Republici Hrvatskoj, ako je upisana u imenik stranih ovlaštenih arhitekata, odnosno ovlaštenih inženjera, odgovarajuće komore, u skladu s posebnim zakonom kojim se uređuje udruživanje u Komoru.

Sukladno članku 61. Zakona o poslovima i djelatnostima prostornog uređenja i gradnje (NN 78/15, 118/18) ovlaštena fizička osoba iz države ugovornice EGP-a ima pravo u Republici Hrvatskoj povremeno ili privremeno obavljati poslove stručnog nadzora građenja pod strukovnim nazivom koji ovlaštene osobe za obavljanje tih poslova imaju u Republici Hrvatskoj, ako prije početka prvog posla izjavom u pisanom ili elektroničkom obliku izvijesti o tome odgovarajuću komoru, uz uvjet da dostavi podatke: povezane sa stručnim kvalifikacijama, potrebnim za obavljanje poslova stručnog nadzora građenja u državi iz koje dolazi te o pojedinostima svakog osiguranja ili drugog načina osobne ili kolektivne zaštite s obzirom na profesionalnu odgovornost. Uz navedenu Izjavu podnositelj mora priložiti: dokaz o državljanstvu, potvrdu da njezin nositelj ima poslovni nastan u državi ugovornici EGP-a u svrhu obavljanja poslova stručnog nadzora građenja, u svojstvu ovlaštene osobe, uvjerenje kojim se potvrđuje da pravo na obavljanje profesionalnih poslova nije privremeno ili trajno oduzeto, s obzirom na to da se radi o profesiji koja ima utjecaj na javno zdravlje i sigurnost i dokaz o stručnim kvalifikacijama.

Ako se u državi iz koje dolazi strana ovlaštena osoba poslovi stručnog nadzora građenja obavljaju bez posebnog ovlaštenja ili ako obrazovanje i stručno osposobljavanje koji dovode do te profesije nisu regulirani, umjesto prethodno navedenih dokaza, uz izjavu se prilaže dokaz da je podnositelj izjave profesionalne poslove obavljao u državi ugovornici EGP-a u punom ili nepunom radnom vremenu istovjetnog ukupnog trajanja najmanje godinu dana u posljednjih deset godina. Kod podnošenja Izjave Komora provodi postupak provjere inozemne stručne kvalifikacije u skladu s odredbama posebnog zakona kojim se uređuje priznavanje inozemnih stručnih kvalifikacija i drugim posebnim propisima i o tome izdaje potvrdu. Potvrda strane ovlaštene osobe za povremeno ili privremeno obavljanje poslova stručnog nadzora građenja u svojstvu odgovorne osobe upisuje se u evidenciju odgovarajuće komore.

U slučaju dodjele ugovora, gospodarski subjekt je dužan Naručitelju najkasnije 15 dana od dana potpisa Ugovora, dostaviti dokaz da su Stručnjak 1 ishodio sva potrebna rješenja/potvrde/suglasnosti ovlaštenju za provođenje stručnog nadzora građenja sukladno zakonima Republike Hrvatske:

1. za ovlaštenu osobu iz Republike Hrvatske, rješenje/potvrdu nadležne Hrvatske komore inženjera o upisu u Imenik ovlaštenih inženjera odgovarajuće struke
2. za stranu ovlaštenu osobu:
   * rješenje/potvrdu nadležne Hrvatske komore inženjera o upisu u Imenik stranih ovlaštenih inženjera odgovarajuće struke ili
   * potvrdu nadležne Hrvatske komore inženjera odgovarajuće struke za povremeno ili privremeno obavljanje traženih poslova

U slučaju uvođenja stručnjaka tijekom izvršenja ugovora koji su državljani Republike Hrvatske ili strani državljani Izvršitelj je dužan Naručitelju dostaviti dokaz da su navedeni stručnjaci, hrvatski državljani ili strane fizičke osobe, ishodili sva potrebna rješenja/potvrde koje su potrebne za obavljanje stručnog nadzora građenja sukladno zakonima Republike Hrvatske.

### Angažman nadzornog inženjera za geodetsko praćenje građevine

Odabrani ponuditelj (Izvršitelj) dužan je tijekom čitavog razdoblja trajanja predmetnog ugovora imati na raspolaganju Nadzornog inženjera za geodetsko praćenje građevine, koji će obavljati ulogu nadzornog inženjera za izmjeru ugrađenih materijala.

Navedeni stručnjak bit će imenovan od strane odabranog ponuditelja (Izvršitelja) prije prvog posla po ugovoru, te će biti odobren od strane Naručitelja.

Nadzorni inženjer za geodetsko praćenje građevine mora imati ishođenu suglasnost/potvrdu za obavljanje stručnih geodetskih poslova za poslove geodetskog praćenja građevine u gradnji sukladno Zakonu o obavljanju geodetske djelatnosti (NN 25/18).

Ako Izvršitelj ne dokaže da ima na raspolaganju navedenog stručnjaka prije početka prvog posla, Naručitelj ima pravo raskinuti ugovor o javnoj nabavi.

### Angažman Koordinatora zaštite na radu

Odabrani ponuditelj (Izvršitelj) je dužan za čitavo vrijeme izvođenja radova i trajanja ugovora o nadzoru, osigurati prisustvo Koordinatora zaštite na radu, koji mora zadovoljavati uvjete definirane Zakonom o zaštiti na radu (71/14, 118/14, 154/14, 94/18, 96/18), Pravilnikom o zaštiti na radu na privremenim gradilištima (NN 48/18) i Pravilnikom o osposobljavanju iz zaštite na radu i polaganju stručnog ispita (NN 112/14).

Navedeni stručnjak bit će imenovan od strane odabranog ponuditelja (Izvršitelja) prije prvog posla po ugovoru, te će biti odobren od strane Naručitelja.

Ako Izvršitelj ne dokaže da ima na raspolaganju navedenog stručnjaka prije početka prvog posla, Naručitelj ima pravo raskinuti ugovor o javnoj nabavi.

## Rok za izjavljivanje žalbe na dokumentaciju o nabavi te naziv i adresa žalbenog tijela

Za rješavanje o žalbama nadležna je Državna komisija za kontrolu postupaka javne nabave.

Žalbeni postupak vodi se prema odredbama ovoga Zakona i Zakona o općem upravnom postupku.

Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

U otvorenom postupku žalba se izjavljuje u roku deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene dokumentacije o nabavi, u odnosu na sadržaj izmjene dokumentacije,
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

## Drugi podaci koje naručitelj smatra potrebnima

### Izuzetno niske ponude

Naručitelj će zahtijevati od gospodarskog subjekta da, u primjerenom roku ne kraćem od 5 dana, objasni cijenu ili trošak naveden u ponudi ako se čini da je ponuda izuzetno niska u odnosu na ponuđene usluge, sve sukladno članku 289. ZJN 2016.

Ako tijekom ocjene dostavljenih podataka postoje određene nejasnoće, Naručitelj može od ponuditelja zatražiti dodatno pojašnjenje.

### Dopunjavanje, pojašnjenje i upotpunjavanje ponude

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda. Detaljne upute o načinu komunikacije naručitelja i ponuditelja u tijeku pregleda i ocjene ponude putem sustava EOJN RH-a dostupne su na stranicama Oglasnika, na adresi: <https://eojn.nn.hr>

### Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podatci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ukoliko Ponuditelj tajnim označi sljedeće podatke iz članka 52. stavak 3. Zakona o javnoj nabavi: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, Naručitelj smije otkriti podatke iz članka 52. stavka 3. ovoga Zakona dobivene od navedenog Ponuditelja koje je on označio tajnom.

### Rok mirovanja

Rok mirovanja iznosi 15 (petnaest) dana od dana dostave odluke o odabiru, prema uvjetima iz članka 306. Zakona o javnoj nabavi.

### Projektni zadatak

Projekt sanacije odlagališta neopasnog otpada „Moseć“ u Gradu Drnišu provodi se kroz Operativni program Konkurentnost i kohezija 2014.-2020 te je sufinanciran bespovratnim sredstvima iz Europske unije. Projekt će se provoditi sukladno Ugovoru o bespovratnim sredstvima (referentni broj ugovora KK. KK.06.3.1.13.0002) koji su potpisali Grad Drniš (Korisnik), Ministarstvo zaštite okoliša i energetike (PT1) i Fond za zaštitu okoliša i energetsku učinkovitost (PT2). Navedeni predmet nabave podliježe kontroli Posredničkog tijela razine 2.

#### Osnovni podaci o odlagalištu

##### Postojeće stanje

Odlagalište otpada „Moseć“ je neuređeno odlagalište otpada Grada Drniša.

Smješteno je u Šibensko-kninskoj županiji i području Grada Drniša na katastarskoj čestici k.č.br.: 423/27, k.o. Drniš, koja je u vlasništvu Republike Hrvatske.

Na odlagalištu se otpad odlagao od 1970. godine. Tijekom rata, područje na kojem se nalazi odlagalište je bilo okupirano, tako da se otpad u razdoblju od 1991. do 1995. godine na prostoru odlagališta nije odlagao. Nakon rata nastavljeno je odlaganje otpada na lokaciji odlagališta sve do 26. ožujka 2019., nakon čega je donesena Odluka o zatvaranju i sanaciji odlagališta neopasnog (komunalnog) otpada „Moseć“ u Drnišu (KLASA: 363-01/19-016, URBROJ: 2182/06-01/19-10/1). Otpad se danas odvozi na odlagalište otpada „Bikarac“.

Odlagalište „Moseć“ se rasprostire na površini od oko 13.600 m2, od čega je pod otpadom površina od oko 12.100 m2. Do ožujka 2018. godine, kada su provedeni istražni radovi za potrebe sanacije i zatvaranja odlagališta, na lokaciji odlagališta neopasnog otpada „Moseć“ bilo je odloženo oko 72.500 m3 otpada.

Odlagalište otpada „Moseć“ ne udovoljava odredbama Pravilnika o načinima i uvjetima odlaganja otpada, kategorijama i uvjetima rada za odlagališta neopasnog otpada (NN 114/15, 103/18 i 56/19 – Ispravak). Otpad se odlagao na neuređenu površinu, odnosno na samom odlagalištu nema osnovne infrastrukture (temeljnog brtvenog sustava sa prikupljanjem procjednih voda, odvodnje oborinskih voda, otplinjavanja, struje, vode itd.). Također, ne provodi se nikakvo zbijanje i prekrivanje odloženog otpada inertnim materijalom.

S obzirom na navedeno, odlagalište je potrebno sanirati kako bi se uskladilo s važećom zakonskom regulativom i kako bi se spriječili daljnji negativni utjecaji na okoliš.

Sanacija odlagališta obuhvatit će iskop i premještanje dijela otpada, preoblikovanje otpada prema projektnoj definiranoj geometriji, prekrivanje preoblikovanog otpada završnim prekrivnim sustavom, izgradnju sustava za prikupljanje i odvodnju oborinskih voda, izgradnja sustava pasivnog otplinjavanja, izgradnja interne makadamske prometnice, izgradnja ograde oko prostora odlagališta i ulaznih vrata, te krajobrazno uređenje prostora odlagališta.

Cjelokupni obuhvat zahvata sanacije odlagališta zauzimat će površinu od oko 17.454 m2. U navedenu površinu uključena je sanirana površina postojećeg odlagališta (otpad prekriven završnim prekrivnim sustavom površine 12.382 m2 bez obodnog kanala), te sve manipulativne i ostale površine unutar granica zahvata odlagališta. Procijenjena količina otpada koja se nalazi na odlagalištu iznosi oko 74.500 m3.

Na ostatku površine izvest će se svi potrebni objekti za upravljanje i održavanje saniranog odlagališta kao što su prometne površine, sustav za prikupljanje oborinskih voda, sustav za otplinjavanje, krajobrazno uređenje prostora odlagališta, ograda oko prostora odlagališta, ulaz i drugo.

U svrhu utvrđivanja točnih količina i granica rasprostiranja otpada, prilikom sanacije izvest će se probni raskopi na više mjesta unutar i van granice obuhvata zahvata. Prema stvarno utvrđenim količinama otpada na terenu i granicama rasprostiranja otpada kroz projektantski nadzor korigirat će se predloženo rješenje na način da se predviđena tlocrtna površina i konačna visina odlagališta poveća ili smanji.

U prosincu 2018. godine izrađen je Glavni projekt sanacije i zatvaranja odlagališta neopasnog otpada „Moseć“, Grad Drniš. Temeljen Glavnog projekta ishođena je Građevinska dozvola (KLASA: UP/I-361-03/19-01/000054, URBROJ: 2182/1-16/2-19-0006, od 25.10.2018.), pravomoćna od 28.10.2018.

##### Sanacija i zatvaranje odlagališta

Prema projektnoj dokumentaciji, sanacija odlagališta neopasnog otpada „Moseć“ provest će se u skladu s Pravilnikom o načinima i uvjetima odlaganja otpada, kategorijama i uvjetima rada za odlagališta neopasnog otpada (NN 114/15, 103/18 i 56/19 - Ispravak). Tehničko-tehnološko rješenje sanacije odlagališta neopasnog otpada „Moseć“ obrađeno Glavnim projektom obuhvaća:

Iskop i premještanje otpada

Budući da je otpad u tijeku korištenja odlagališta odlagan neplanski, za vrijeme sanacijskih radova potrebno je napraviti minimalno 30 probnih iskopa, predvidive dubine oko 3 m, na više mjesta unutar i van granice obuhvata zahvata. Cilj izvođenja probnih raskopa je utvrditi točne količine i granicu rasprostiranja otpada. Kada se kroz probne iskope utvrde stvarne količine i rasprostiranje otpada, sav navedeni otpad je potrebno ukloniti i premjestiti na mjesto trajne ugradnje, a u svrhu zadovoljena tlocrtnih dimenzija saniranog odlagališta i projektnih visina.

Ukupna količina otpada koju je potrebno iskopati i premjestiti iznosi oko 12.000 m3. Sanacija će se izvršiti na način da se izvrši preslagivanje otpada kao bi se osigurali stabilni pokosi, te se otpad prekrije sa završnim prekrivnim sustavom. Samo oblikovanje odlagališta predviđa se izvesti na način da se što bolje uklopi u postojeći krajobraz. Ovim postupkom će se formirati krnja piramida sa stranicama pokosa u nagibu 1:3, dok će se krovna površina odlagališta izvesti u nagibu od 5 % koji je neophodan zbog odvodnje oborinskih voda.

Na području s kojeg će biti uklonjen otpad i zagađeno tlo potrebno je nasuti nezagađenu zemlju do razine okolnog terena, te ju dobro nabiti.

Obodni nasip

Izgradnja obodnog nasipa je predviđena na zapadnoj i južnoj strani odlagališta radi definiranja granice odlagališta, povećanja ukupnog kapaciteta odlagališta te osiguranja stabilnosti tijela odlagališta. Obodni nasip će se izvesti od kamenog materijala iz iskopa. Iskop kamenog materijala za potrebe izgradnje obodnog nasipa izvest će se na sjeveroistočnoj strani odlagališta, nakon što se ukloni sav postojeći otpad na tom mjestu. Ukupna količina kamenog materijala kojeg je potrebno iskopati, obraditi i ugraditi u obodni nasip, obodnu cestu i prometno manipulativne površina iznosi približno 18.500 m3. Obodni nasip je ukupne duljine 244,84 m i promjenjive visine koja prati konfiguraciju terena. U kruni obodnog nasipa izvest će se otvoreni betonski kanal za prikupljanje oborinskih voda s prekrivnog brtvenog sustava.

Završni prekrivni sustav

Nakon što se cjelokupni postojeći otpad oblikuje prema projektu, prekrit će se završnim prekrivnim sustavom, s ciljem minimiziranja količine oborinske vode koja će se procjeđivati u otpad, te dalje u podzemlje. Nakon izravnavajućeg sloja od mješovitog materijala, debljine 25 cm, pristupa se ugradnji drenažnog sloja sustava za otplinjavanje i to slojem troslojnog geokompozita za plin.

U funkciji brtvenog sloja ovim projektom predviđa se ugraditi geokompozitni bentonitni tepih (GCL – netkani + tkani) adekvatan sloju gline debljine 100 cm s koeficijentom propusnosti k=10-9 m/s na koji se postavlja obostrano hrapava LLDPE geomembrana debljine 1,5 mm.

Kao drenažni sloj za prihvat procijeđene oborinske vode predviđena je ugradnja troslojnog geokompozita za oborinsku vodu. Oborinske vode koje se slijevaju niz pokos odlagališta i djelomično procjeđuju kroz rekultivirajući sloj zahvaćaju se troslojnim geokompozitom za oborinske vode. U nožici pokosa odlagališta predviđa se izvođenje šljunčanog drena za oborinsku vodu. Šljunčani dren se izvodi od šljunčanog materijala granulacije 16 – 32 mm i oblaže sa razdjelnim geotekstilom 400 g/m2.

Na pokosima odlagališta nakon ugradnje troslojnog geokompozita za oborinsku vodu, u svrhu osiguranja dodatne stabilnosti završnog prekrivnog sustava, ugradit će se armirano geopletivo.

Rekultivirajući sloj izvest će se od dva sloja mješovitog materijala, razdjelnog geotekstila i humusa. Prvo će se ugraditi sloj od mješovitog materijala debljine sloja 30 cm (maksimalna veličina zrna 5 cm) u svrhu zaštite troslojnog geokompozita za oborinsku vodu. Nakon toga pristupa se ugradnji sloja od mješovitog materijala debljine 40 cm i netkanog geotekstila 300 g/m2 na koji će se ugraditi sloj humusa debljine 30 cm.

Nagib završnog prekrivnog sustava prati nagib vrha preoblikovanog tijela odlagališta. Stoga će nagib na bočnim stranicama tijela odlagališta nakon prekrivanja završnim prekrivnim sustavom iznositi 1:3, dok će nagib krovnog dijela odlagališta iznosi 5%. Najviša kota prekrivenog odlagališta iznosi oko 365.90 m n.m.

Za potrebe praćenja slijeganja (i pomaka) površine tijela odlagališta nakon prekrivanja završnim prekrivnim sustavom, na točno određenim mjestima odlagališta će se ugraditi ukupno 10 geodetskih repera.

Sustav za otplinjavanje

Izvest će se sustav pasivnog otplinjavanja kojeg čini drenažni sloj sustava za otplinjavanje i to sloj troslojnog geokompozita za plin koji se postavlja ispod GCL-a. U tom sloju bi se sakupljao plin. Plin koji se prikupi na ovaj način ispuštao bi se preko plinskih odušnika (biofiltera) postavljenih na karakterističnim mjestima na višim kotama odlagališta (na krovnom dijelu odlagališta).

Predviđeno je izvođenje ukupno 6 zdenaca s biofilterima i ispusta na krovnom dijelu presloženog otpada. Ovi će se zdenci izgraditi u sklopu sanacije i prekrivanja otpada i biti će međusobno povezani šljunčanim plinodrenažnim rovovima.

Sam biofilter se sastoji od komposta kojeg čine zeleni otpad (90% volumena biofiltera) i svježa piljevina (10% volumena biofiltera), te ga je potrebno izmjenjivati najmanje jednom godišnje. Kako bi se mogle pratiti emisije količine i sastava odlagališnog plina u biofilteru, potrebno je obavljati mjerenja na mjernom ventilu.

Sustav prikupljanja i odvodnje oborinskih voda

Oko cijelog tijela odlagališta izvesti će se obodni kanal za prihvat i odvođenje (čistih) oborinskih voda sa prekrivenog tijela odlagališta, interne makadamske prometnice te viših okolnih područja. Obodni kanali postavljaju se uz rub nožice pokosa odlagališta. U obodnom kanalu se postavljaju dvije armiranobetonske taložnice. Jedna se postavlja na zapadnu, a druga na sjeveroistočnu stranu odlagališta neopasnog otpada.

Oborinske vode prikupljene obodnim kanalima K1 i K2 se odvode do taložnika T1 na sjeveroistočnoj strani odlagališta neopasnog otpada, te se preko cjevovoda od PEHD DN 315 mm, kontrolnog mjernog okna KO1 i infiltracijskog sustava oborinske odvodnje ISO1 (upojni sustav) upuštaju u podzemlje unutar granice obuhvata zahvata. Oborinske vode prikupljene obodnim kanalima K3 i K4 se odvode do taložnika T2 na zapadnoj strani odlagališta neopasnog otpada, te se preko cjevovoda od PEHD DN 500 mm, kontrolnog mjernog okna KO2 i infiltracijskog sustava oborinske odvodnje ISO2 (upojni sustav) upuštaju u podzemlje unutar granice obuhvata zahvata.

Sustav prikupljanja i odvodnje oborinskih voda čini obodni kanal (trapezoidnog oblika, od prefabriciranih betonskih kanalica s usporivačima brzine toka vode), armirano betonski propust (ispod cijele širine obodne prometnice, od taložnice T3 do taložnice T4), četiri armirano betonske taložnice, kontrolno mjerno okno, upojni sustav (sustav za prikupljanje oborinskih voda i njihovo ispuštanje u podzemni propusni retencijski sustav izgrađen iz plastičnih (polipropilenskih) rešetkastih blokova) i cjevovod kanalizacije.

Izvedba obodnog nasipa

Oko dijela prostora tijela odlagališta izvesti će se obodni nasip promjenjive širine i promjenjive visine kako bi se osigurao pad u obodnom kanalu.

Na kruni obodnog nasipa sa istočne strane nalaziti će se interna makadamska prometnica i obodni kanal oko tijela odlagališta, a na svim ostalim dijelovima će biti obodni kanal. Širina krune obodnog nasipa na mjestu makadamske prometnice i obodnog kanala iznosi oko 8 m, a na mjestu gdje se nalazi samo obodni kanal iznosi oko 3 m. Vanjski pokos obodnog nasipa izvodi se u nagibu od 1:2.

Vanjski dio obodnog nasipa do obodnog kanala se može izvoditi od kamenitih ili mješovitih materijalima, dok će se unutarnji dio nasipa izvoditi od glinovitih materijala.

Interne prometne površine

U sklopu sanacije odlagališta neopasnog otpada ''Moseć'' predviđena je izgradnja interne makadamske prometnice (protupožarni put) za potrebe održavanja prostora odlagališta. Servisna prometnica je makadamska, širine 4 m sa obostranim bankinama širine 1 m. Na kraju servisne prometnice izvesti će se okretište.

Kolnička konstrukcija interne makadamske prometnice je sljedećeg sastava: mehanički zbijeni nosivi sloj šljunčanog materijala (0-63 mm) debljine 50 cm i netkani geotekstil 400 g/m2.

Vertikalna prometna signalizacija izvodi se sa znakom standardne dimenzije 60x60 cm ili promjera 60 cm u reflektirajućoj tehnici, koji se postavljaju na vlastite stupove. Od vertikalne signalizacije biti će postavljeni znakovi „STOP“ i znak ograničenja brzine 20 km/h, sve u skladu s Pravilnikom o prometnim znakovima i signalizaciji na cestama (NN 33/05, 64/05, 155/05, 14/11, 25/15) i hrvatskim normama.

Ograda i ulaz u prostor odlagališta

Ulaz u prostor odlagališta neopasnog otpada omogućen je sa sjeveroistočne strane kroz ulazno izlazna vrata širine 4 m.

Ograda oko prostora odlagališta je visine 2,0 m, te duljine 546 m. Osnovna namjena ograde je sprječavanje pristupa neovlaštenim osobama, te omogućavanje kontrole pristupa na odlagalište otpada. Ogradu oko prostora odlagališta je potrebno uzemljiti. Svakih 10 m se zabije sonda te se poveže s jedne strane trakom preko križne spojnice na sondu, a s druge strane varenjem na ogradu odnosno stup. Zatim se cink sprejom popravi uništeni ili oštećeni dio cinka na traci kako ne bi dalje hrđala.

Piezometri

U cilju mjerenja sastava i razine podzemne vode na lokaciji predviđa se izvođenje nova 3 piezometra unutar granice zahvata, 1 uzvodno (PZ1) i 2 nizvodno (PZ2 i PZ3) od tijela odlagališta. Dubina piezometra uzvodno od tijela odlagališta je 20 m, a dubina piezometara nizvodno od tijela odlagališta je 10 m. Konstrukcija piezometara ovisi o nabušenom profilu tla.

Krajobrazno uređenje gradilišta

Projektom je predviđeno prekrivanje odlagališta završnim prekrivnim sustavom. Na vrh završnog prekrivnog sustava postavlja se sloj humusa debljine 30 cm te se nakon toga vrši zatravnjivanje cijele površine tijela odlagališta hidrosjetvom. S obzirom da se lokacija odlagališta nalazi na krškom području s niskom vegetacijom te nije vizualno izložena (vidljivo isključivo s pristupne prometnice koja prolazi uz odlagalište - nerazvrstana lokalna prometnica) krajobrazno uređenje odlagališta obuhvaća isključivo hidrosjetvu (travna smjesa u koji se dodaje sjeme autohtonih biljnih vrsta). Kako bi se uspostavio zadovoljavajući travnati pokrivač nakon sijanja preporuka je redovito održavati prostore obuhvaćene krajobraznim uređenjem (prvenstveno kositi).

#### Opseg usluge

Opseg usluge obuhvaća usluge stručnog građevinskog, geodetskog i geotehničko-tehnološkog nadzora s kontrolom kvalitete ugradnje materijala te usluge koordinatora zaštite na radu tijekom sanacije odlagališta neopasnog otpada „Moseć“.

Obveze Izvršitelja u okviru ovog Opsega usluga obuhvaćaju i provjeru ispunjavanja ugovornih obveza Izvođača prema Naručitelju sukladno potpisanom Ugovoru o radovima, poduzimanje odgovarajućih mjera u suradnji s Naručiteljem za realizaciju tih obveza, te obračunski nadzor izvedenih radova i financijsku kontrolu izdanih situacija Izvođača.

Sukladno Zakonu o gradnji (NN 153/13, 20/17, 39/19, 125/19), članak 57., st. 1. na građevinama na kojima se izvodi više vrsta radova ili radovi većeg opsega stručni nadzor mora provoditi više nadzornih inženjera odgovarajuće struke te je Izvršitelj tijekom provedbe Ugovora dužan osigurati nadzorne inženjere svih odgovarajućih struka.

U okviru usluga koje su predmet nabave, Izvršitelj će biti obvezan izvršavati slijedeće aktivnosti i obveze:

* obveze i aktivnosti stručnog nadzora nad izvođenjem radova u smislu Zakona o gradnji (NN 153/13, 20/17, 39/19, 125/19), Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15 i 20/17) i ostalih primjenjivih zakonskih i podzakonskih akata, uključujući i obračunski nadzor radova i situacija,
* obveze i aktivnosti geotehničko-tehnološkog nadzora gradnje tijekom izvođenja pojedinih vrsta radova koje su predmet nadzora sukladno Zakonu o gradnji (NN 153/13, 20/17, 39/19, 125/19), odnosno tehničkim propisima te projektnom dokumentacijom,
* geodetsko praćenje radova s ovjerom količina od strane ovlaštenog inženjera geodezije,
* obveze i aktivnosti Koordinatora zaštite na radu prema Zakonu u zaštiti na radu (71/14, 118/14, 154/14 , 94/18, 96/18) i Pravilniku o zaštiti na radu na privremenim gradilištima (NN 48/18),
* sve ostale usluge provođenja nadzora i kontrole kvalitete sukladno obvezama definiranim ovim Opsegom usluge i relevantnom zakonodavstvu RH i EU.

Stručnjaci koji obavljaju poslove nadzornih inženjera, sukladno Zakonu o gradnji (NN 153/13, 20/17, 39/19, 125/19), dužni su u provedbi stručnog nadzora građenja:

* nadzirati građenje tako da bude u skladu s građevinskom dozvolom, odnosno glavnim projektom, Zakonom o gradnji, posebnim propisima i pravilima struke,
* utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom,
* utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu,
* odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda,
* bez odgode upoznati investitora sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama,
* sastaviti završno izvješće o izvedbi građevine.

Obveze Izvršitelja u okviru ovog Opsega usluga obuhvaćaju i karakteristične **aktivnosti geotehničko-tehnološkog nadzora** tijekom faze građenja.

Tehnološki nadzor, kao dio geotehničkog nadzora ugradnje materijala uključuje:

* stručni nadzor tehnologije izvedbe radova građenja svih dijelova građevine od nasutih materijala i geosintetskih materijala uključujući i pripremu materijala
* odobravanje svih materijala te Izvođačevog Plana kontrole i osiguranja kvalitete te plana ugradnje zemljanih materijala i polaganja umjetnih materijala.

Za uredno izvršenje usluga geotehničkog i tehnološkog nadzora sanacije odlagališta „Moseć“ po ovom projektnom zadatku odgovoran je glavni nadzorni inženjer ili nadzorni inženjer za geotehničko-tehnološki nadzor (ovlašteni inženjer građevinarstva) kojeg imenuje ugovorni izvršitelj cjelokupnog stručnog nadzora gradnje.

Geotehničko-tehnološki nadzorni inženjer može koristiti i imenovati pomoćnike za pojedine materijale i/ili dijelove građevine a sve sukladno dostavljenom Planu nadzora kojega dostavlja u roku 14 dana od dana uvođenja u posao.

Kao dio usluga stručnog nadzora potrebno je predvidjeti i **obavljanje stalnog geodetskog nadzora** tijekom izvođenja radova.

U sklopu geodetskog nadzora obavlja se:

* Pronalaženje geodetskih točaka sa kojih je izvršeno snimanje za potrebe projektiranja
* Kontrola postavljanja novih poligonskih točaka
* Kontrola opažanja poligonskog i nivelmanskog vlaka
* Kontrola geodetskih radova prilikom izvođenja
* Kontrola obračuna zemljanih radova
* Geodetski snimak izvedenog stanja
* Izrada geodetskog elaborata za evidentiranje građevine u katastru

Točnost iskolčenja se treba kretati u granicama od 1,0 cm (visinski i položajno). U tijeku izvedbe radova potrebno je konstantno kontrolirati iskolčenje.

Ovlašteni inženjer zadužen za geodetsko praćenje radova odgovoran je za geodetsku ovjeru svih izvedenih/ugrađenih količina, kontrolno geodetsko praćenje građevine u gradnji s izradom elaborata kontrolnog geodetskog praćenja, te stručni nadzor/kontrolu nad svim geodetskim poslovima koje izvodi Izvođač po Ugovoru o građenju (iskolčenje, elaborat iskolčenja, geodetsko praćenje građevine u izgradnji, elaborat geodetskog praćenja građevine u izgradnji, geodetskog situacijskog nacrta izgrađene građevine, i sl.).

Ovlašteni inženjer zadužen za geodetsko praćenje radova obvezan je ovjeriti snimku nultog stanja rasprostiranja otpada prije početka radova koju napravi izvođač radova, te ovjeriti sve međufaze izvođenja radova, a koje su značajne za obračun dijela izvedenih radova (najmanje jednom mjesečno kao potvrda količina koje Izvođač prikazuje u svojoj građevinskoj knjizi). Na kraju projekta, stručnjak zadužen za geodetsko praćenje radova obvezan je ovjeriti snimku konačnog stanja radova, odnosno formiranog odlagališta koju napravi izvođač radova.

Po završetku radova potrebno je izraditi završno izvješće čiji je sastavni dio i geodetski snimak izvedenog stanja kao i geodetski elaborat za evidentiranje građevine u katastru. Završno izvješće nadzornog inženjera za geodetske radove je sastavni dio završnog izvješća o provedbi stručnog nadzora.

Minimalno zahtijevano vrijeme prisustvovanja nadzornog inženjera za geodetske radove na gradilištu je vrijeme potrebno za kontrolno geodetsko praćenje građevine tijekom građenja (kontrolno geodetsko snimanje) sukladno pravilima struke, praksi i dogovoru s voditeljem projekta i glavnim nadzornim inženjerom kako bi se dobilo dovoljno podataka za geodetsku kontrolu.

Obveze Izvršitelja u okviru ovog Opsega usluga obuhvaćaju i **poslove koordinatora zaštite na radu** (tijekom izvođenja radova) sukladno Zakonu o zaštiti na radu (71/14, 118/14, 154/14 , 94/18, 96/18) i Pravilniku o zaštiti na radu na privremenim gradilištima (NN 48/18).

Koordinator zaštite na radu, sukladno Zakonu o zaštiti na radu (71/14, 118/14, 154/14 , 94/18, 96/18) obvezan je tijekom građenja:

* koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu,
* koordinirati izvođenje odgovarajućih postupaka kako bi se osiguralo da poslodavci i druge osobe,
* izraditi ili dati izraditi plan izvođenja radova u fazi provedbe radova u suradnji sa Izvođačem radova te izraditi potrebna usklađenja plana dokumentacije sa svim promjenama na gradilištu
* osigurati suradnju i uzajamno obavješćivanje svih izvođača radova i njihovih radničkih predstavnika,
* provjeravati provode li se radni postupci na siguran način i usklađivati propisane aktivnosti,
* organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

Zahtijeva se da stručno osoblje Izvršitelja poznaje sve relevantne zakone i propise Republike Hrvatske i EU koji na bilo koji način mogu utjecati na realizaciju Ugovora i građenja građevine., kao i to da ima važeća sva potrebna ovlaštenja za obavljanje poslova po Ugovoru za svo vrijeme njegovog trajanja.

Tijekom faze građenja, izvršitelj mora biti prisutan na lokaciji projekta/gradilištu s dovoljnim brojem osoblja, u svako doba kako bi se osiguralo da se radovi na građenju građevine učinkovito provode i nadziru.

|  |  |
| --- | --- |
| Stručnjak | Minimalno zahtijevano vrijeme prisustvovanja stručnjaka izvršitelja na lokaciji projekta/gradilištu |
| Građevinski nadzor/Glavni nadzor | 80 % od ukupnog trajanja građevinskih radova |
|  |  |
| Geodetski nadzor | Prema dogovoru s voditeljem projekta i glavnim nadzornim inženjerom kako je navedeno u tekstu iznad. |
| Koordinator zaštite na radu (tijekom izvođenja radova) | - |

##### Detaljan opis obveza izvršitelja

Obveze Izvršitelja te sadržaj usluge stručnog nadzora u okviru ovog Ugovora uz zakonske i ostale prethodno navedene obaveze obuhvaćaju također:

* provjeru stanja, izvještavanje Naručitelja i poduzimanje odgovarajućih mjera i svrhu izvršenja ugovornih obveza Izvođača po ugovoru o građenju,
* provjeru dokumentacije dostavljene od strane Izvođača,
* provjeru pridržavanja Izvođača svih mjera zaštite na radu,
* sudjelovanje na strani Naručitelja u ispitivanjima,
* provjeru trošenja sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, utvrđivanja i dokumentiranja jediničnih cijena te obračuna nepredviđenih i naknadnih radova, utroška sredstava, režijskih sati radnika i mehanizacije; poduzimanje odgovarajućih mjera ukoliko se ocijeni da će doći do prekoračenja investicijskog iznosa),
* provjeru ispunjavanja ugovorenih rokova (utvrđivanje rokova početka, praćenje odvijanja radova prema operativnom planu, te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.),
* provjeru kvalitete radova (vizualni pregled, kontrola i pregled dokumentacije kojom izvođač dokazuje kvalitetu u pogledu rezultata ispitivanja i učestalosti, pregled rada terenskih i angažiranih laboratorija izvođača, prisustvovanje kod uzimanja uzoraka za ispitivanje, preuzimanje radova, preuzimanje opreme, organiziranje i provedbu kontrolnih ispitivanja, po potrebi organiziranje pregleda po specijaliziranim stručnjacima, poduzimanje mjera za otklanjanje nedostataka i dr.):
* provjeru izgradnje prema građevinskoj dozvoli i projektnoj dokumentaciji (geodetski nadzor - kontrola visinskih i duljinskih kota, tlocrtnih gabarita, radijusa), upotrebe materijala prema projektu, provođenja koncepcije građevine prema projektu, tumačenje nejasnoća iz projekta, rješavanje pojedinih detalja i sl.,
* provjeru unošenja podataka u građevinski dnevnik, ovjeravanje situacija, razni izvještaji i analize, priprema dokumentacije na gradilištu za tehnički pregled, koordiniranje rada pojedinih sudionika u izgradnji, sudjelovanje u postupku primopredaje i konačnog obračuna te obavljanje drugih poslova ako je za to ovlašten od Naručitelja,
* provjeru posjedovanja i važenja pojedinih dozvola, rješenja i odobrenja nadležnih tijela za sudionike u procesu građenja, a koje proizlaze iz važeće zakonske regulative
* provjeru pratećih listova za otpad koji se eventualno zbrinjava izvan lokacije,
* provjeru provođenja propisanih mjera zaštite okoliša koje proizlaze iz važeće regulative i projektne dokumentacije te ishođenih rješenja i suglasnosti na izrađenu dokumentaciju,
* evidenciju i sistematizaciju rezultata tekućih i, ukoliko je propisano, kontrolnih ispitivanja uz redovito mjesečno izvještavanje Naručitelju,
* organizaciju i održavanje sustava arhiviranja (digitalni i na papiru) za svu dokumentaciju i komunikaciju u vezi s provedbom radova. Sustav arhiviranja vodit će se u skladu i sa zahtjevima institucija financiranja i sukladno hrvatskom zakonodavstvu. Po dovršetku projekta, Izvršitelj dužan je predati naručitelju sav arhivski materijal.

Izvršitelj je dužan vršiti obveze i nadležnosti nadzornog inženjera kako je to navedeno ili se može protumačiti iz Ugovora, te djelovati aktivno u kontroli provođenja Ugovora i ispunjavanja zakonskih obaveza.

Svi podaci koje Naručitelj ustupi Izvršitelju i označi tajnim, Izvršitelj će koristiti isključivo u svrhu izvršenja ovog Ugovora i neće ih ustupiti trećim osobama.

##### Pripremna faza – prije početka izvođenja radova

Tijekom pripremne faze, Izvršitelj će, između ostaloga:

* Postaviti pravilnu i funkcionalnu organizaciju nadzora te poduzeti sve pripremne radove koji omogućuju brz i učinkovit početak svakodnevnih aktivnosti nadzora,
* U suradnji s naručiteljem pregledati i odobriti Plan izvođenja radova prije predaje istog nadležnom tijelu graditeljstva prilikom prijave gradilišta,
* Pregledati i odobriti police osiguranja Izvođača,
* Provjeriti i potvrditi Plan utroška novčanih sredstava radova s naručiteljem i izvođačem,
* Dogovoriti vrijeme i početak radova,
* Službeno uvesti Izvođača u posao.

##### Faza građenja

Tijekom faze građenja, Izvršitelj će, između ostaloga, provoditi i slijedeće:

* Provoditi nadzor nad provedbom aktivnosti Izvođača, te osigurati njihovu usklađenost s uvjetima Ugovora o građenju,
* Ažurno provoditi stručni nadzor nad svim aktivnostima Izvođača sukladno važećoj regulativi RH,
* Provoditi nadzor na licu mjesta, koordinaciju i administraciju ugovora, kako bi se osigurala usklađenost radova i opskrbe s projektnom dokumentacijom i vremenskim planom,
* Provjeravati, komentirati, i po potrebi odobravati, podneske Izvođača i o tome pravodobno informirati Naručitelja,
* Započinjati i predsjedati sastancima na gradilištu vezanim uz problematiku gradilišta i napredak radova; promptno pripremati i izdavati zapisnike s tih sastanaka te osiguravati da se sva nastala pitanja brzo rješavanju. Sastanci na lokaciji gradilišta održavat će se na hrvatskom jeziku. Zapisnici sa sastanaka bit će napravljeni na hrvatskom jeziku,
* Nakon početka radova gradilišni sastanci će se održavati jednom tjedno. Ostali sastanci održavat će se po potrebi,
* Prisustvovati redovitim mjesečnim koordinacijskim sastancima vezanim uz praćenje investicije i svim ostalim izvanrednim sastancima na poziv Voditelja projekta ili Naručitelja,
* Provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.,
* Pratiti napredak radova te pravodobno izvještavati Voditelja projekta i Naručitelja o svim mogućim problemima koji mogu nastati i utjecati na postizanje ciljeva projekta,
* Potpisivati građevinski dnevnik Izvođača koji će se voditi u skladu s važećim propisima te čuvati jednu od potpisanih kopija,
* Ovjeravati dokaznice količina izvedenih radova Izvođača, provjeravati i potpisivati građevinsku knjigu Izvođača,
* Odobravati testiranja svih proizvoda i materijala koje je potrebno ugraditi u skladu s ugovorima o radovima te nacionalnim i međunarodnim standardima i procedurama,
* Odobravati materijal koji se planira ugrađivati
* Kontrolirati ugradnju - potvrdom pravilnog tehnološkog slijeda i načina ugrađivanja prirodnih i geosintetskih materijala,
* Preuzimati pojedine dijelova izvedenih radova prije nastavka gradnje sljedećih slojeva,
* Provoditi redovite provjere gradilišta kako bi provjerio kvalitetu izvođenja radova te uvjete zaštite na radu,
* Izdavati naloge za promjenama provođenja pojedinih elemenata ugovora, ako je potrebno te analizirati eventualne prijedloge Izvođača za promjenama. Izvršitelj će Naručitelju predati na odobrenje kratko izvješće o eventualnim promjenama za koje je potrebno navesti:
  + Potrebu za promjenom;
  + Utjecaj promjene na kvalitetu, troškove i vrijeme;
  + Preporuke Izvršitelja
* Pisanim putem obavijestiti Naručitelja o potrebi izrade Dodatka Ugovoru, sukladno odredbama Zakona o javnoj nabavi,
* Pregovarati s Izvođačem o izmjenama i prilagodbama te o tome davati pisane preporuke Naručitelju uključujući opis aktivnosti i cijene za sve neplanirane radove,
* Provjeravati i odobravati dokumente o izvedenom stanju i ostale građevinske dokumente koje zahtijeva hrvatsko zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača, osiguravajući da su u potpunosti ujednačeni, indeksirani i pravilno prezentirani,
* Kontrolirati i odobravati Upute za rad i održavanje dostavljene od strane Izvođača u uskoj suradnji s Naručiteljem,
* Pripremiti Potvrdu o preuzimanju, popis nedostataka i ostale dokumente koje zahtijevaju uvjeti Ugovora;
* Primati i ovjeravati privremene obračunske situacije koja su osnova za plaćanja Izvođaču, te utvrđivati vrijednost izvedenih radova Izvođača u skladu s ugovorima o radovima pri čemu je Nadzorni inženjer dužan ispostavljene situacije pregledati i ovjeriti u roku od 5 (pet) dana po primitku situacije.
* Primiti i ovjeriti Okončanu obračunsku situaciju Izvođača, potvrđivati vrijednost radova u skladu s Ugovorom, te posljedično, sljedeći proceduru iznijetu u ugovoru, verificirati Okončanu situaciju. Pri tome je Nadzorni inženjer dužan ispostavljenu okončanu situaciju pregledati i ovjeriti u roku od 5 (pet) dana po primitku situacije.
* Pripremati mjesečna izvješća, završno izvješće, posebna izvješća na zahtjev Naručitelja vezana na obveze Naručitelja iz ugovora o bespovratnim sredstvima; sva izvješća potrebna sukladno važećoj regulativi RH te sva propisana izvješća za tehnički pregled i sudjelovati u postupku tehničkog pregleda,
* Provjeravati izvode li se radovi u skladu s građevinskom dozvolom/potvrdama glavnih projekata i važećim propisima,
* Davati odgovarajuće naloge o izvođenju određenih radova Izvođaču, u slučaju potrebe otklanjanja nedostataka, a radi sprečavanja težih posljedica koji bi nastupili neizvođenjem tih radova,
* Kontrolirati analize cijena koje izradi Izvođač za sve dodatne (nepredviđene i naknadne) radove, davati upute Izvođaču za doradu analiza, odobravati prihvaćene cijene uz davanje preporuka Naručitelju,
* Provoditi nadzor nad izvođenjem nepredviđenih i naknadnih radova tijekom građenja,
* Prikupiti dokumentaciju potrebnu za provedbu tehničkog pregleda i ishođenje uporabne dozvole te koordinirati iste;
* Organizirati primopredaju radova kada se steknu uvjeti sukladno ugovoru o radovima, sastaviti i supotpisati Zapisnik o primopredaji.

##### Završna faza - nakon građenja

* Provjeriti da li su nedostaci evidentirani u zapisniku o primopredaji (ukoliko postoje) ispravljeni od strane Izvođača u roku,
* Izraditi završni obračun i ovjeriti okončanu situaciju Izvođača.

##### Razdoblje obavještavanja o nedostacima – jamstveni rok nakon završetka ugovora

* Pružati usluge stručne pomoći Naručitelju u slučaju pojave ili sumnje u pojavu skrivenog nedostataka u izvršenju obveza izvođača iz ugovora o građenju, i to za cijelo vrijeme Razdoblja obavještavanja o nedostacima

#### Komunikacija

Sva komunikacija Izvršitelja i Naručitelja u vezi s provedbom stručnog nadzora i Ugovora provodit će se preko Voditelja projekta imenovanog posebnom odlukom Naručitelja.

Ovlaštenik Izvršitelja za komunikaciju s Voditeljem projekta je Glavni nadzorni inženjer.

Komunikacija i svaka druga razmjena informacija između Naručitelja i Izvršitelja može se obavljati poštanskom pošiljkom, telefaksom, elektroničkom poštom (uz obaveznu potvrdu primitka svake službene poruke) ili kombinacijom istih što će se smatrati službenom komunikacijom.

Sva izvješća, dopisi, mišljenja i sl. u provedbi Projekta moraju biti na hrvatskom jeziku ili prevedena na hrvatski jezik od strane ovlaštene osobe (sudskog tumača), uredno vođena, ovjerena te predana u tiskanom obliku i elektronskom obliku Voditelju projekta.

#### Izvještavanje

U svrhu praćenja provedbe Ugovora za pružanje usluga stručnog nadzora i koordinatora zaštite na radu Izvršitelj je obvezan tijekom njegova trajanja dostavljati Naručitelju sljedeće dokumente:

* Mjesečno izvješće o izvedenim radovima po Ugovoru o građenju koje sastavlja i ovjerava glavni nadzorni inženjer, uz koje prilaže mjesečna izvješća nadzornih inženjera za pojedine izvedene radove, koje se prilaže uz svaki primjerak mjesečne situacije/računa izvođača. Sadržaj izvješća je potrebno usuglasiti s Voditeljem projekta.
* Mjesečno izvješće o izvršenim uslugama stručnog nadzora po Ugovoru za usluge stručnog nadzora građenja i koordinatora zaštite na radukoje sastavlja i ovjerava glavni nadzorni inženjer, a koje obvezatno sadrži evidenciju prisutnosti nadzornih inženjera na gradilištu, koje se prilaže uz svaki primjerak mjesečne situacije/računa izvršitelja. Sadržaj izvješća je potrebno usuglasiti s voditeljem projekta.
* Završna izvješća o izvedbi građevine sukladno važećim zakonskim propisima u 6 tiskanih primjeraka, za potrebe ishođenja uporabne dozvole, uključivo i izjavu ovlaštenog inženjera geodezije da je građevina izgrađena u skladu s geodetskim projektom ili elaboratom o iskolčenju.
* Završno izvješće o izvršenim uslugama stručnog nadzora po Ugovoru koje sastavlja i ovjerava glavni nadzorni inženjer, a koje obvezatno sadrži evidenciju prisutnosti nadzornih inženjera na gradilištu tijekom provedbe Ugovora, koje se prilaže uz svaki primjerak okončane situacije/računa izvršitelja. Sadržaj izvješća je potrebno usuglasiti s Voditeljem projekta.

Mjesečna izvješća o provedenim aktivnostima dostavljaju se svaki kalendarski mjesec. Izvješća se dostavljaju naručitelju najkasnije 7 dana po isteku razdoblja na koje se izvješće odnosi, a završno izvješće najkasnije 14 dana od provedenog tehničkog pregleda odnosno izdavanja potvrde o preuzimanju. Izvršitelj će podnositi izvješća u formatu i sadržaju koji će dogovoriti s naručiteljem.

Mjesečna izvješća o provedenim aktivnostima moraju sadržavati:

* opis napretka projekta (tehničko/financijski) u izvještajnom razdoblju,
* pregled problema na koje se naišlo tijekom provedbe aktivnosti projekta te poduzetih korektivnih mjera,
* kratke i sažete informacije o događajima i okolnostima koje, prema mišljenju Izvršitelja, mogu stvoriti dostatne razloge za prekoračenje u vremenu ili troškovima prema Ugovoru te preporuku Izvršitelja za mjere koje se usvajaju (ili koje će se usvojiti) kako bi se eliminirali takvi događaji ili okolnosti te stoga i ugovorna osnova,
* pregled dinamike izvođenja radova u odnosu na dinamički plan izvođenja radova,
* razloge kašnjenja ako postoje,
* pregled financijske realizacije ugovora o radovima i naplate u izvještajnom razdoblju te procjenu kumulativnog tijeka novca,
* Informacije o nepredviđenim troškovima te za to prikladno opravdanje,
* Kopije svih obavijesti, pristanaka, odobrenja, potvrda i odluka danih ili izdanih od strane Izvršitelja u izvješćivanom razdoblju,
* Ostale informacije, kao što to može zatražiti Naručitelj.

Za koordinatora zaštite na radu Izvješće mora sadržavati opis stanja mjera zaštite na radu.

Prilog Izvješću je vremenski prikaz rada svih stručnjaka (evidencije radnog vremena), za nadzornog/nadzorne inženjera/e i koordinatora zaštite na radu.

Izvješća trebaju biti potpisana i ovjerena od strane glavnog nadzornog inženjera i koordinatora zaštite na radu, kako je primjenjivo.

Završno izvješće:

Izvršitelj je obvezan na kraju izvršenja svih ugovorenih usluga dostaviti Naručitelju Završno izvješće sa kratkim opisom postignuća uključujući probleme na koje se naišlo tijekom izvođenja radova te nacrt okončane situacije.

Izvješće stručnog nadzora će minimalno sadržavati:

* Kopije zahtjeva za izdavanjem potvrde o preuzimanju;
* Popis verificiranih projekata izvedenog stanja predanih od strane Izvođača prikazujući sve izmjene u odnosu na projektirane elemente ili snimke izvedenog stanja;
* Popis svih dozvola potrebnih za izgradnju i suglasnosti tijekom izgradnje;
* Ocjena kvalitete materijala i izrade radova;
* Podaci o tehničkim poteškoćama na koje se nailazilo i kako su riješene;
* Odstupanja od projektne dokumentacije
* Pregled i raspis stavaka postignute konačne cijene radova (ugovorena vrijednost, naknadni radovi, zahtjevi izvođača, uštede),
* Popis Uputa za korištenje i održavanje.

Sve izvještaje je potrebno izraditi na hrvatskom jeziku te predati Naručitelju u tiskanom obliku i digitalnom obliku (CD).

# OBRASCI

Naručitelj napominje da Obrasce u ovom poglavlju, a koji ne podliježu ovjeri kod javnog bilježnika, može osim osobe ovlaštene za zastupanje gospodarskog subjekta, potpisati i druga osoba koju je ovlaštena osoba za zastupanje gospodarskog subjekta ovlastila na temelju pisane punomoći.

Predlošci obrazaca i izjava koji se nalaze u prilogu ove Dokumentacije o nabavi su prijedlozi obrazaca i izjava. Ponuditelji mogu dostaviti izjave i u drugom obliku, ali je od važnosti da sadržaj izjave odgovara sadržaju predloženih obrazaca.

## Obrazac 1 – Izjava o nekažnjavanju za osobe i gospodarski subjekt sa poslovnim nastanom u Republici Hrvatskoj

|  |  |
| --- | --- |
| Temeljem članka 251. stavka 1. točka 1. i članka 265. stavka 2. Zakona o javnoj nabavi (NN 120/2016), kao osoba ovlaštena za zastupanje gospodarskog subjekta dajem sljedeću:  **IZJAVU O NEKAŽNJAVANJU**  kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(ime i prezime) (prebivalište i adresa stanovanja)*  broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_\_izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  kao osoba iz članka 251. stavka 1. točka 1. Zakona o javnoj nabavi **za sebe, za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(naziv i sjedište gospodarskog subjekta, OIB)*  pod materijalnom i kaznenom odgovornošću izjavljujem da meni i svim osobama koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta te gospodarskom subjektu nije izrečena pravomoćna osuđujuća presuda za jedno ili više sljedećih kaznenih dijela:   1. **sudjelovanje u zločinačkoj organizaciji, na temelju:**  * članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i * članka 333. (udruživanje za počinjenje kaznenih djela), iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);  1. **korupciju, na temelju:**  * članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i * članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);  1. **prijevaru, na temelju:**  * članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i * članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **terorizam ili kaznena djela povezana s terorističkim aktivnostima, na temelju:**  * članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona * članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **pranje novca ili financiranje terorizma, na temelju:**  * članka 98. (financiranje terorizma) i članka 265. (pranje novca) Kaznenog zakona i * članka 279. (pranje novca) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **dječji rad ili druge oblike trgovanja ljudima, na temelju:**  * članka 106. (trgovanje ljudima) Kaznenog zakona * članka 175. (trgovanje ljudima i ropstvo) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),   *UPUTA: Sukladno članku 20. stavku 10. Pravilnika o dokumentaciji o nabavi te ponudama u postupcima javne nabave (Narodne novine, broj: 65/17) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta. U navedenom slučaju osoba ovlaštena za zastupanje gospodarskog subjekta može na jednoj izjavi dati izjavu i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta.*  *Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta. Ukoliko su dvije ili više osoba ovlaštene zastupati gospodarski subjekt pojedinačno i samostalno dovoljno je da izjavu za gospodarski subjekt potpiše jedna od osoba ovlaštenih zastupati pojedinačno i samo stalno. Izjavu o nekažnjavanju je potrebno ovjeriti potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*  **Napomena:** Ovom Izjavom kao ažuriranim popratnim dokumentom Gospodarski subjekt dokazuje da podaci koji su sadržani u dokumentu odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. | |
|  | |
|  | M.P.[[6]](#footnote-6) |
| *Mjesto i datum* | *ime/prezime/potpis osobe ovlaštene za zastupanje* |

## Obrazac 2 – Izjava o nekažnjavanju za osobe i gospodarski subjekt sa poslovnim nastanom izvan Republike Hrvatske

|  |  |
| --- | --- |
| Temeljem članka 251. stavka 1. točka 2. i članka 265. stavka 2. Zakona o javnoj nabavi (NN 120/2016), kao osoba ovlaštena za zastupanje gospodarskog subjekta dajem sljedeću:  **IZJAVU O NEKAŽNJAVANJU**  kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(ime i prezime) (prebivalište i adresa stanovanja)*  broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_\_izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  kao osoba iz članka 251. stavka 1. točka 2. Zakona o javnoj nabavi **za sebe, za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta**:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(naziv i sjedište gospodarskog subjekta, OIB)*  pod materijalnom i kaznenom odgovornošću izjavljujem da meni i svim osobama koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta te gospodarskom subjektu nije izrečena pravomoćna osuđujuća presuda za jedno ili više sljedećih kaznenih dijela:   1. **sudjelovanje u zločinačkoj organizaciji, na temelju:**  * članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i * članka 333. (udruživanje za počinjenje kaznenih djela), iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);  1. **korupciju, na temelju:**  * članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i * članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);  1. **prijevaru, na temelju:**  * članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i * članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **terorizam ili kaznena djela povezana s terorističkim aktivnostima, na temelju:**  * članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona * članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **pranje novca ili financiranje terorizma, na temelju:**  * članka 98. (financiranje terorizma) i članka 265. (pranje novca) Kaznenog zakona i * članka 279. (pranje novca) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)  1. **dječji rad ili druge oblike trgovanja ljudima, na temelju:**  * članka 106. (trgovanje ljudima) Kaznenog zakona * članka 175. (trgovanje ljudima i ropstvo) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)   kao ni za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji sam državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.  *UPUTA: Sukladno članku 20. stavku 10. Pravilnika o dokumentaciji o nabavi te ponudama u postupcima javne nabave (Narodne novine, broj: 65/17) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta. U navedenom slučaju osoba ovlaštena za zastupanje gospodarskog subjekta može na jednoj izjavi dati izjavu i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta.*  *Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta. Ukoliko su dvije ili više osoba ovlaštene zastupati gospodarski subjekt pojedinačno i samostalno dovoljno je da izjavu za gospodarski subjekt potpiše jedna od osoba ovlaštenih zastupati pojedinačno i samo stalno. Izjava o nekažnjavanju se daje pod prisegom, ili ako izjava pod prisegom prema pravu dotične države ne postoji, izjavom s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*  **Napomena:** Ovom Izjavom kao ažuriranim popratnim dokumentom Gospodarski subjekt dokazuje da podaci koji su sadržani u dokumentu odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. | |
|  | |
|  | M.P.[[7]](#footnote-7) |
| *Mjesto i datum* | *ime/prezime/potpis osobe ovlaštene za zastupanje* |

## Obrazac 3 – Izjava o nepostojanju razloga za isključenje iz članka 252 stavka 1. točka 2.

|  |  |
| --- | --- |
| Temeljem članka 252. stavka 1. točka 2. i članka 265. stavka 2. Zakona o javnoj nabavi (NN 120/2016), kao osoba koja je ovlaštena za zastupanje gospodarskog subjekta dajem sljedeću:  **IZJAVU O NEPOSTOJANJU RAZLOGA ZA ISKLJUČENJE**  **IZ ČLANKA 252 STAVKA 1. TOČKA 2.**  kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(ime i prezime) (adresa stanovanja)*  broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_\_izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  kao osoba ovlaštena po zakonu za zastupanje gospodarskog subjekta:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(naziv i sjedište gospodarskog subjekta, OIB ili identifikacijski broj zemlje poslovnog nastana)*  **Izjavljujem da je gospodarski subjekt kojeg zastupam ispunio sve obveze plaćanja dospjelih poreznih obveza i obveza za mirovinsko i zdravstveno osiguranje u Republici Hrvatskoj ili u državi poslovnog nastana gospodarskog subjekta, budući da gospodarski subjekt nema poslovni nastan u Republici Hrvatskoj.**  *Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta. Ukoliko su dvije ili više osoba ovlaštene zastupati gospodarski subjekt pojedinačno i samostalno dovoljno je da izjavu za gospodarski subjekt potpiše jedna od osoba ovlaštenih zastupati pojedinačno i samo stalno. Izjavu je potrebno ovjeriti potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*  **Napomena:** Ovom Izjavom kao ažuriranim popratnim dokumentom Gospodarski subjekt dokazuje da podaci koji su sadržani u dokumentu odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. | |
|  | |
|  | M.P.[[8]](#footnote-8) |
| *Mjesto i datum* | *ime/prezime/potpis osobe ovlaštene za zastupanje* |

## Obrazac 4 – Izjava o nepostojanju okolnosti iz članka 254 stavka 1. točka 2.

|  |  |
| --- | --- |
| Temeljem članka 254. stavka 1. točka 2. i članka 265. stavka 2. Zakona o javnoj nabavi (Narodne novine, br. 120/2016), kao osoba ovlaštena po zakonu za zastupanje gospodarskog subjekta dajem sljedeću:  **IZJAVU O NEPOSTOJANJU RAZLOGA ZA ISKLJUČENJE**  **IZ ČLANKA 254 STAVKA 1. TOČKA 2**  kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(ime i prezime) (adresa stanovanja)*  broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_\_izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  kao osoba ovlaštena po zakonu za zastupanje gospodarskog subjekta:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(naziv i sjedište gospodarskog subjekta, OIB ili identifikacijski broj zemlje poslovnog nastana)*  **Izjavljujem da nad gospodarskim subjektom kojeg zastupam nije otvoren stečajni postupak, da nije nesposoban za plaćanje ili prezadužen, da nije u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti ili nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.**  *Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta. Ukoliko su dvije ili više osoba ovlaštene zastupati gospodarski subjekt pojedinačno i samostalno dovoljno je da izjavu za gospodarski subjekt potpiše jedna od osoba ovlaštenih zastupati pojedinačno i samo stalno. Izjavu je potrebno ovjeriti potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.*  **Napomena:** Ovom Izjavom kao ažuriranim popratnim dokumentom Gospodarski subjekt dokazuje da podaci koji su sadržani u dokumentu odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. | |
|  | |
|  | M.P.[[9]](#footnote-9) |
| *Mjesto i datum* | *ime/prezime/potpis osobe ovlaštene za zastupanje* |

## Obrazac 5 - Izjava gospodarskog subjekta o ukupnom prometu

|  |  |  |  |
| --- | --- | --- | --- |
| NARUČITELJ: | | | PREDMET NABAVE: |
| Grad Drniš  Trg kralja Tomislava 1  22320 Drniš | | | Usluga stručnog nadzora i koordinatora zaštite tijekom izvođenja radova u sklopu projekta sanacije odlagališta neopasnog otpada „Moseć“ u Gradu Drnišu |
|  | | | |
| **IZJAVA GOSPODARSKOG SUBJEKTA O UKUPNOM PROMETU**  *u posljednje tri dostupne financijske godine* | | | |
| Redni broj | Godina | | Promet po godini  (Kn bez PDV-a) |
| 1. |  | |  |
| 2. |  | |  |
| 3. |  | |  |
| *\* Ukoliko se iznos izražava u drugoj valuti mora se navesti i protuvrijednost u kunama po srednjem tečaju HNB na dan početka postupka javne nabave.* | | | |
|  | | | |
|  | | M.P.[[10]](#footnote-10) | |
|  | | *ime/prezime/potpis ovlaštene osobe* | |

## Obrazac 6 – Popis uspješno izvršenih usluga

|  |  |  |  |  |  |  |
| --- | --- | --- | --- | --- | --- | --- |
| NARUČITELJ: | | | PREDMET NABAVE: | | | |
| Grad Drniš  Trg kralja Tomislava 1  22320 Drniš | | | Usluga stručnog nadzora i koordinatora zaštite tijekom izvođenja radova u sklopu projekta sanacije odlagališta neopasnog otpada „Moseć“ u Gradu Drnišu | | | |
|  | | | | | | |
| **POPIS USPJEŠNO IZVRŠENIH USLUGA**  *pruženih u godini u kojoj je započeo postupak nabave i tijekom 3 (tri) godina koje prethode toj godini* | | | | | | |
| Redni broj | Naziv usluga | | | Vrijednost usluga (bez PDV-a u Kn\*) | Datum i mjesto izvršenja usluga | Naručitelj i kontakt osoba naručitelja |
| 1. |  | | |  |  |  |
| 2. |  | | |  |  |  |
| 3. |  | | |  |  |  |
| 4. |  | | |  |  |  |
| *\* Ukoliko se iznos izražava u drugoj valuti mora se navesti i protuvrijednost u kunama po srednjem tečaju HNB na dan početka postupka javne nabave.* | | | | | | |
|  | | | | | | |
|  | | M.P.[[11]](#footnote-11) | | | | |
|  | | *ime/prezime/potpis ovlaštene osobe* | | | | |

## Obrazac 7 - Popis usluga za bodovanje specifičnog stručnog iskustva stručnjaka

|  |  |  |  |  |  |
| --- | --- | --- | --- | --- | --- |
| NARUČITELJ: | | PREDMET NABAVE: | | | |
| Grad Drniš  Trg kralja Tomislava 1  22320 Drniš | | Usluga stručnog nadzora i koordinatora zaštite tijekom izvođenja radova u sklopu projekta sanacije odlagališta neopasnog otpada „Moseć“ u Gradu Drnišu | | | |
|  | | | | | |
| **Predloženi položaj:** | |  | | | |
| Prezime: | |  | | | |
| Ime: | |  | | | |
| Specifično stručno iskustvo (sukladno točki 6.8.2 ove Dokumentacije o nabavi): | | | | | |
| Naziv ugovora/projekta u sklopu kojeg je usluga pružena | Datum od - do pružanja usluga *(mjesec/godina)* | | Kratki opis usluga u kojem se navode svi podaci kojima se dokazuju kriteriji za odabir ponude iz poglavlja 6.8.2 | Funkcija stručnjaka | Naručitelj i kontakt osoba Naručitelja (kontakt podaci)\* |
|  |  | |  |  |  |
|  |  | |  |  |  |
|  |  | |  |  |  |
|  |  | |  |  |  |
|  |  | |  |  |  |
| *\* Naručitelj pridržava pravo kontaktirati kontakt osobu za provjeru točnosti podataka prikazanih u obrascu.* | | | | | |

|  |  |
| --- | --- |
| Svojim potpisom potvrđujem raspoloživost za vrijeme provođenja ugovora te istinitost gore navedenih podataka. | |
|  | *ime/prezime/potpis stručne osobe* |

1. Sukladno Pravilniku o zaštiti na radu na privremenim gradilištima (NN 48/18) [↑](#footnote-ref-1)
2. Infrastrukturne građevine su građevine koje se mogu podvesti pod pojam infrastrukture prema čl. 3 st. 1 tč. 10 Zakona o prostornom uređenju (NN 153/13, 65/17, 114/18, 39/19)). [↑](#footnote-ref-2)
3. Sukladno člancima 59.- 66. Zakona o poslovima i djelatnostima prostornog uređenja i gradnje (NN 78/15, 118/18, 110/19) [↑](#footnote-ref-3)
4. Ako je pečat obveza u zemlji nastana gospodarskog subjekta [↑](#footnote-ref-4)
5. Infrastrukturne građevine su građevine koje se mogu podvesti pod pojam infrastrukture prema čl. 3 st. 1 tč. 10 Zakona o prostornom uređenju (NN 153/13, 65/17, 114/18, 39/19) [↑](#footnote-ref-5)
6. Ako je žig obveza u zemlji ponuditelja [↑](#footnote-ref-6)
7. Ako je žig obveza u zemlji ponuditelja [↑](#footnote-ref-7)
8. Ako je žig obveza u zemlji ponuditelja [↑](#footnote-ref-8)
9. Ako je žig obveza u zemlji ponuditelja [↑](#footnote-ref-9)
10. Ako je žig obveza u zemlji ponuditelja [↑](#footnote-ref-10)
11. Ako je žig obveza u zemlji ponuditelja [↑](#footnote-ref-11)