REPUBLIKA HRVATSKA

Šibensko-kninska županija

**Grad Drniš**

Trg kralja Tomislava 1

22320 Drniš

OIB: 38309740312

(dalje u tekstu „Naručitelj“)

**KLASA:018-04/20-40/2**

**URBROJ:** [upisati]

**Za projekt sufinanciran od EU**

**DOKUMENTACIJA O NABAVI**

U POSTUPKU NABAVE MALE VRIJEDNOSTI

ZA USLUGU STRUČNOG NADZORA I KOORDINATORA ZAŠTITE NA RADU TIJEKOM IZVOĐENJA RADOVA NA PROJEKTU SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU

**PRILOG 1 – Prijedlog ugovora**

Evidencijski broj nabave:MV05/20

Drniš, srpanj 2020. godine

**Grad Drniš, Trg kralja Tomislava 1, 22320 Drniš, OIB: 38309740312**, zastupan po gradonačelniku Josipu Begonji (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,OIB: \_\_\_\_\_\_\_\_\_\_\_\_\_\_,

zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

zaključili su dana \_\_\_\_\_\_\_\_\_\_\_\_\_\_\_ godine

**UGOVOR**

**ZA USLUGU STRUČNOG NADZORA I KOORDINATORA ZAŠTITE NA RADU TIJEKOM IZVOĐENJA RADOVA NA PROJEKTU SANACIJE ODLAGALIŠTA NEOPASNOG OTPADA „MOSEĆ“ U GRADU DRNIŠU**

Članak 1.

Ovaj ugovor sklapa se na temelju provedenog otvorenog postupka javne nabave za uslugu stručnog nadzora i koordinatora zaštite na radu tijekom izvođenja radova na projektu sanacije odlagališta neopasnog otpada „Moseć“ u Gradu Drnišu koji se vodi pod evidencijskim brojem \_\_\_\_, Odluke o odabiru najpovoljnije ponude KLASA: \_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_ od \_\_\_\_\_\_\_ 20\_\_. i ponude Izvršitelja broj \_\_\_\_ od \_\_\_\_\_\_\_20\_\_. koja je u navedenom postupku javne nabave odabrana kao najpovoljnija.

Članak 2.

Ovim Ugovorom Naručitelj naručuje, a Izvršitelj se obvezuje obaviti uslugu stručnog nadzora i koordinatora zaštite na radu tijekom izvođenja radova na projektu sanacije odlagališta neopasnog otpada „Moseć“ u Gradu Drnišu (dalje: Projekt) u svemu prema uslugama opisanim u poglavlju 7.17.5. Projektni zadatak iz Dokumentacije o nabavi, što predstavlja sastavni dio ovog Ugovora (u daljnjem tekstu – Projektni zadatak).

Ugovorne strane izvršavaju Ugovor u skladu s uvjetima određenim u Dokumentaciji o nabavi i odabranom ponudom iz članka 1.

Članak 3.

Izvršitelj je dužan sa svojim stručnjacima pokriti cjelokupno vrijeme izvođenja radova na način da se osigura njihovo prisustvo na gradilištu, te o tome vodi evidencija sukladno zahtjevu iz Projektnog zadatka. Ne smije proći dan izvođenja radova bez prisustva nadzornog inženjera na gradilištu.

CIJENA

Članak 4.

Ugovorena cijena usluge iz članka 2. ovog Ugovora iznosi: **\_\_\_\_\_\_\_\_\_\_\_\_\_\_ kn**

Slovima: **\_\_\_\_\_\_\_\_\_\_\_\_\_\_\_\_\_\_\_ kuna**

Cijena usluge iz prethodnog članka ne uključuje PDV.

PDV će se obračunati sukladno primjenjivim zakonskim propisima.

U ugovorenu cijenu su uračunati svi troškovi koji mogu nastati za Izvršitelja prilikom izvršenja ovog Ugovora (troškovi puta, smještaja i dr.)

NAČIN OBRAČUNA I UVJETI PLAĆANJA

Članak 5.

Izvršitelj se obvezuje da će Naručitelju ispostavljati e-račun za obavljene usluge u roku ne dužem od sedam (7) dana od kraja obračunskog razdoblja (kalendarskog mjeseca u kojem je usluga obavljena). Uz situaciju, Izvršitelj obavezno dostavlja i prateće mjesečne (završne) izvještaje potpisane od strane nadzornog inženjera.

Usluga će se fakturirati u jednakim mjesečnim iznosima, dobivenim na način da će se ugovorena cijena usluge podijeliti s ukupnim trajanjem usluge u mjesecima.

U slučaju poremećaja dinamike izvršenja predmetnih usluga na način da dođe do obustave pružanja usluge izvan odgovornosti Izvršitelja, Naručitelj će pisanim putem obavijestiti Izvršitelja i od njega zahtijevati da se napravi preraspodjela fakturiranja usluga koja odgovara stvarnom stanju projekta i angažmanu Izvršitelja. Nalog za smanjenjem angažmana stručnjaka Naručitelj će dostaviti Izvršitelju najkasnije 7 (sedam) dana prije početka razdoblja na kojeg se nalog odnosi, a sukladno njemu promijenit će se i predviđeni postotak fakturiranja za predmetne mjesece unutar tog razdoblja, uz uvjet da promjena postotno bude sukladna naloženom smanjenju angažmana.

Ako dođe do produljenja trajanja ugovorene usluge, a da ono nije uzrokovano postupanjem Izvršitelja, Izvršitelj usluge, u slučaju da navedeno produljenje uzrokuje povećanje njegovih troškova, ima pravo na naknadu radi ovako produženog roka, uz uvjet da se prilikom izračuna uzme u obzir, ukoliko se dogodilo, prethodno smanjenje angažmana stručnjaka sukladno odredbama iz prethodnog odlomka ove točke. Ukupan iznos dodatne naknade odredit će Naručitelj unaprijed, procjenjujući potreban angažman stručnjaka razmjerno angažmanu u prethodnom razdoblju s usporedivim intenzitetom aktivnosti, te uzimajući u obzir neiskorišteni dio Ugovorne cijene slijedom postupanja prema odredbama iz prethodnog odlomka.

Plaćanje predujma Izvršitelju je isključeno.

Članak 6.

Plaćanje se vrši temeljem ovjerenih privremenih i okončane situacije (računa) Izvršitelja. Naručitelj se obvezuje dostavljene situacije ovjeriti ili osporiti u roku od 5 (pet) dana od dana primitka, te ovjereni i neprijeporni dio isplatiti u roku od 60 (šezdeset) dana od dana izdavanja računa.

E-račun mora biti predan preko zakonom propisanog sustava, a prateći izvještaji moraju biti zaprimljena putem pisarnice Naručitelja bez obzira na način dostave.

Plaćanja sukladno ovom članku vrše se na poslovni/e račun/e Izvršitelja IBAN: \_\_\_\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odnosno člana/članova zajednice gospodarskih subjekata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ IBAN \_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ako je primjenjivo).*

|  |
| --- |
| ***Ako se dio ugovora daje u podugovor, ovaj članak će se revidirati i nadopuniti sljedećim tekstom:***  *Dio ovog Ugovora daje se u podugovor, kako slijedi:*   1. *Predmet, količina i vrijednost radova koje će izvesti podugovaratelji: prema ovjerenom prilogu dostavljenom u prihvaćenoj ponudi Izvršitelja;* 2. *Podaci o podugovarateljima:*   *(Podugovaratelj 1, adresa, OIB, IBAN) [upisati]*  *(Podugovaratelj 2, adresa, OIB, IBAN) [upisati]*  *Izvršitelj mora svojoj situaciji priložiti račune, odnosno situacije svojih podugovaratelja koje je prethodno ovjerio, te raspodjelu plaćanja.*  *Dio ugovora koji se daje u podugovor sukladno stavku 7. ovog članka, Naručitelj neposredno plaća podugovaratelju/ima na IBAN iz stavka 7. ovog članka.* |

Svoje obveze prema Izvršitelju s naslova dospjelih obračunskih situacija, Naručitelj, osim prijenosom u korist IBAN računa, može podmiriti i na drugi zakonit način.

POČETAK I ROK ZAVRŠETKA USLUGE

Članak 7.

Izvršenje usluga prati početak i dinamiku izvođenja radova.

Rok za izvršenje ugovora počinje teći od pisane Obavijesti o uvođenju u posao izvršitelju usluge koju dostavlja naručitelj.

Predviđeni rok završetka ugovora je 11 (jedanaest) mjeseci od dana uvođenja u posao (9 (devet) mjeseci izvođenja radova, 1 (jedan) mjesec za tehnički pregled i primopredaju te 1 (jedan) završni mjesec). Završetkom izvršenja usluga smatra se izvršena primopredaja radova te izrada okončanog obračuna.

Svi navedeni rokovi su indikativni. Ponuditelj je suglasan i u obvezi prilagoditi se s izvršenjem usluga stvarnim rokovima početka i završetka realizacije projekta.

Produljenje roka izvršenja usluga Naručitelj i Izvršitelj definirat će dodatkom ugovoru.

OBVEZE IZVRŠITELJA

Članak 8.

Izvršitelj je obvezan Naručitelju najkasnije 15 dana nakon potpisa Ugovora, dostaviti dokaz da može u Republici Hrvatskoj obavljati poslove stručnog nadzora građenja.

Izvršitelj je obvezan Naručitelju najkasnije 15 dana nakon potpisa Ugovora, dostaviti dokaz da su Stručnjak 1 ishodio sva potrebna rješenja/potvrde/suglasnosti ovlaštenju za provođenje stručnog nadzora građenja sukladno zakonima Republike Hrvatske.

U slučaju da Izvršitelj ne dostavi dokaze o ispunjavanju uvjeta sukladno stavku 1 i 2 ovog članka, Naručitelj ima pravo raskinuti ugovor i naplatiti jamstvo za uredno izvršenje ugovora.

Izvršitelj mora tijekom cijelog razdoblja trajanja Ugovora imati na raspolaganju stručnjake koje je imenovao u ponudi.

Članak 9.

Izvršitelj je obvezan tijekom čitavog razdoblja trajanja ugovora o nadzoru imati na raspolaganju sljedeće stručnjake:

* Nadzornog inženjera za geodetsko praćenje građevine i
* Koordinatora zaštite na radu.

Nadzorni inženjer za geodetsko praćenje građevine mora imati ishođenu suglasnost/potvrdu za obavljanje stručnih geodetskih poslova za poslove geodetskog praćenja građevine u gradnji sukladno Zakonu o obavljanju geodetske djelatnosti (NN 25/18).

Koordinator zaštite na radu, koji mora zadovoljavati uvjete definirane Zakonom o zaštiti na radu (71/14, 118/14, 154/14, 94/18, 96/18), Pravilnikom o zaštiti na radu na privremenim gradilištima (NN 48/18) i Pravilnikom o osposobljavanju iz zaštite na radu i polaganju stručnog ispita (NN 112/14).

Izvršitelj će Naručitelju do uvođenja izvršitelja u posao, dostaviti prijedlog za imenovanje navedenih stručnjaka, zajedno s dokazima da su navedeni stručnjaci ishodili rješenja/potvrde/suglasnosti potrebne za obavljanje djelatnosti za koje su imenovani. Navedeni stručnjaci bit će odobreni od strane Naručitelja.

Ako Izvršitelj pravovremeno ne dokaže da ima na raspolaganju navedene stručnjake, Naručitelj ima pravo raskinuti Ugovor na štetu Izvršitelja.

Članak 10.

Izvršitelj je obvezan svoje ugovorne usluge izvršiti pažnjom dobrog stručnjaka u skladu s primjenjivim propisima i regulativom. Izvršitelj će i nakon proteka roka iz članka 7. ovog Ugovora, nakon što budu izdane Potvrde o preuzimanju odnosno započne Razdoblje obavještavanja o nedostacima i sukladno ugovoru o građenju, pružati usluge stručne pomoći Naručitelju u slučaju pojave ili sumnje u pojavu skrivenog nedostataka u izvršenju obveza izvođača iz ugovora o građenju, i to za cijelo vrijeme Razdoblja obavještavanja o nedostacima (jamstveni rok u trajanju od 24 (dvadesetčetiri) mjeseca).

Izvršitelj jamči za kvalitetu svog rada, te rada svih ostalih partnera koji na njegovu odgovornost sudjeluju u radu na projektu.

Izvršitelj je obvezan surađivati sa svim trećim osobama koje je imenovao Naručitelj, a koje sudjeluju u bilo kojoj fazi realizacije projekta, te vlastite usluge uskladiti s uslugama svih ostalih sudionika u projektu.

Izvršitelj je obvezan na posebno traženje Naručitelja, a bez dodatne naknade, osigurati pristup svim dokumentima i/ili informacijama vezano za Projekt u svrhu provođenja potrebnih provjera i revizija za vrijeme provedbe Projekta te u razdoblju od 5 (slovima: pet) godina nakon zatvaranja Operativnog programa pod kojim se Projekt sufinancira.

Izvršitelj će sukladno Projektnom zadatku Naručitelju tijekom trajanja Ugovora dostavljati mjesečna te završna izvješća.

UGOVORNA KAZNA

Članak 11.

Ako bilo kada tijekom važenja ovog Ugovora nastanu uvjeti koji Izvršitelju ometaju ili onemogućuju pravovremeno pružanje ugovorene usluge, Izvršitelj je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju.

Ukoliko Izvršitelj svojom krivnjom ne pruži predmetnu uslugu u ugovorenom roku ili odbije obaviti neku od ugovorenih usluga, Naručitelj ima pravo na naplatu ugovorne kazne.

Ugovorna kazna za zakašnjenje u ispunjenju usluge iznosi 1‰ (jedan promil) dnevno ukupne ugovorne cijene. Iznos tako određene ugovorne kazne ne može prijeći 5% (pet posto) ukupne ugovorene cijene usluga.

Naručitelj može odbiti ugovornu kaznu od bilo koje dospjele isplate Izvršitelju. Isplata ugovorne kazne neće utjecati na odgovornosti Izvršitelja.

PRIMOPREDAJA I ZAVRŠNI OBRAČUN

Članak 12.

Građevinski nadzorni inženjer sastavlja zapisnik o primopredaji koji supotpisuju ovlašteni predstavnici Naručitelja i Izvođača. Zapisnik sadrži osobito sljedeće podatke:

* da li su radovi izvedeni prema Ugovoru, propisima i pravilima struke;
* odgovara li kvaliteta izvedenih radova ugovorenoj kvaliteti;
* koje radove s nedostacima Izvođač treba popraviti, doraditi ili ponovo izvesti o svom trošku i u kojem roku to treba napraviti;
* konstataciju o primopredaji dokaza o kvaliteti materijala, opreme i radova sukladno Zakonu o gradnji;
* datum završetka radova i datum primopredaje.

JAMSTVO ZA UREDNO ISPUNJENJE UGOVORA

Članak 13.

Izvršitelj je obvezan najkasnije 10 (deset) dana od dana potpisivanja ugovora, Naručitelju dostaviti jamstvo za uredno ispunjenje ugovora na iznos koji pokriva visinu od 10% (slovima: deset posto) vrijednosti Ugovora (bez PDV-a).

Jamstvo se dostavlja u obliku bjanko zadužnice koja pokriva navedeni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

Ukoliko odabrani Ponuditelj ne dostavi jamstvo najkasnije u roku od 10 (deset) dana od dana potpisa ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.

Dopušteno je da zajednica gospodarskih subjekata priloži jamstvo za uredno ispunjenje ugovora koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Ako dođe do povećanja cijene Ugovora, odabrani ponuditelj će dostaviti novo jamstvo za uredno ispunjenje ugovora koje će iznositi 10% (deset posto) od nove uvećane vrijednosti ukupno ugovorenih radova bez PDV-a. Navedeno jamstvo bit će dostavljeno Naručitelju unutar 10 (deset) dana od povećanja ugovorne cijene, odnosno sklapanja dodatka Ugovoru.

Jamstvo će biti naplaćeno u slučaju povrede ugovornih obveza od strane odabranog ponuditelja. Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju unutar 10 (deset) dana od zaprimanja jamstva za otklanjanje nedostataka u jamstvenom roku.

Neovisno o sredstvu jamstva koje je Naručitelj odredio, gospodarski subjekt može dati novčani polog u navedenom iznosu (bez PDV-a), sukladno članku 214, st.4 ZJN 2016.

JAMSTVO ZA OTKLANJANJE NEDOSTATAKA U JAMSTVENOM ROKU

Članak 14.

Jamstveni rok iznosi 24 (dvadesetčetiri) mjeseca od dana primopredaje radova.

Odabrani Ponuditelj će Naručitelju u roku od 10 (deset) dana od dana završetka usluge dostaviti sredstvo osiguranja za otklanjanje nedostataka u visini od 10% (pet posto) ugovorne cijene bez PDV-a, pri čemu se može za navedenu potrebu koristiti bjanko zadužnica dostavljena kao jamstvo za uredno izvršenje ugovora.

Jamstvo za otklanjanje nedostataka u jamstvenom roku se dostavlja u obliku bjanko zadužnice koja pokriva navedeni apsolutni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

Dopušteno je da zajednica gospodarskih subjekata priloži jamstvo za uredno ispunjenje ugovora koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Ako Izvršitelj u zadanom roku ne dostavi Jamstvo za otklanjanje nedostataka u jamstvenom roku, Naručitelj ima pravo naplatiti jamstvo za uredno ispunjenje ugovora.

Ako jamstvo za otklanjanje nedostataka u jamstvenom roku ne bude naplaćeno, naručitelj će ga vratiti odabranom ponuditelju unutar 10 (deset) dana od isteka 24 (dvadesetčetiri) mjeseca jamstvenog roka.

Neovisno o sredstvu jamstva koje je Naručitelj odredio, gospodarski subjekt može dati novčani polog u navedenom iznosu (bez PDV-a), sukladno članku 214, st.4 ZJN 2016.

RASKID UGOVORA

Članak 15.

Ako Izvršitelj ne ispuni bilo koju obvezu iz ovog Ugovora, Naručitelj ima pravo tražiti ispunjenje te obveze u primjerenom roku ili svojom voljom raskinuti Ugovor.

Naručitelj ima pravo raskinuti Ugovor:

* u slučaju iz stavka (1) ovog članka;
* ako Izvršitelj postane nesolventan ili padne pod stečaj;
* ako Izvršitelj svojevoljno i iz bilo kojeg neopravdanog razloga odluči raskinuti Ugovor;
* u slučaju kašnjenja većeg od perioda pokrivenog maksimalnom ugovornom kaznom.

U slučaju raskida Ugovora krivnjom Izvršitelja, Naručitelj ima pravo aktivirati jamstvo za uredno ispunjenje ugovora i na naknadu štete sukladno odredbama Zakona o obveznim odnosima.

Raskid Ugovora mora se izvesti pisanim putem prema drugoj ugovornoj strani uz obavezno pozivanje na ugovorne odredbe na temelju kojih se vrši raskid.

Učinci raskida Ugovora stupaju na snagu sukladno odredbama Zakona o obveznim odnosima, a nakon što Naručitelj dostavi Izvršitelju, odnosno Izvršitelj Naručitelju pisanu obavijest o raskidu ovog Ugovora.

RJEŠAVANJE SPOROVA

Članak 16.

Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.

ZAVRŠNE ODREDBE

Članak 17.

Ovom Ugovoru priloženi su i čine njegov sastavni dio:

* Troškovnik i Ponudbeni list (Uvez ponude) ponude Izvršitelja
* Projektni zadatak

Članak 18.

Izmjene ili dopune Ugovoru moraju biti u pisanom obliku kako bi bile važeće. Izmjene ugovora su moguće sukladno članku 315. – 321. ZJN 2016.

Članak 19.

Stranke su suglasne da Ugovor počinje provoditi obvezujuće učinke i stupa na snagu danom obostranog potpisa.

Članak 20.

Ugovor je sastavljen u 5 (pet) istovjetnih primjerka, od kojih 3 (tri) za Naručitelja i 2 (dva) za Izvršitelja.

KLASA: \_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Za NARUČITELJA Za IZVRŠITELJA

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_